ZENBAKIAK: Zenbaki irrazionaleen horma-erlojua\nZenbaki irrazionaleen horma-erlojua\nBertan ez dira ordu zehatzak agertzen, agertzen diren zenbaki guztiak irrazionalak dira, hau da, zatiki baten bidez ezin ditugunak adierazi, beraien artean nagusia "pi zenbakia" dugu , orain 4 egun bere eguna, “pi eguna” ospatu dugu, hain zuzen ere martxoaren 14an arratsaldeko lauretan ( 3/14/16…). Munduko toki askotan eta batez ere matematikarien momentua dela esan dezakegu , guk gure neurrian egunari antza emateko institutu barruan, urtero legez , lehiaketa bat antolatu dugu gure ikasleen artean, harrigarria da hauek daukaten irudimena. Honen berri izateko jo blog honetara: http://www.arrigorriagainstitutua.net/pieguna/\nNork idatzia : Alazne Zarate G. en 11:32\nEtiquetas: erloju, irrazionala, pi, zenbakiak\nManuela Virto Ruiz dijo...\nBenetan oso interesgarria dela honako erlojua!Oso idei polita iruditzen zait! Harrituta naukazu zelan lortzen duzun zenbakiekin lotuta dauden hain harrigarriak diren gauzak.\nNola ez dut lortuko, zenbakiaz inguratuta gaude eta.\nMila esker zuri irakurle leiala!


Aurrekoa Urtarrilak 28 Igandea Hurrengoa\nUrtarrilak 28 • 12:00 • San Telmo Museoa (Parte Zaharra) Kultura +\nEspazioaren barrea erakusketara bisita gidatua eskainiko du Itziar Navarrok gitarra doinuez lagunduta.\nMusika Antartikan umeentzako\nUrtarrilak 28 • 10:00 - 13:00 • Cristina Enea. Ingurumen Baliabideen Etxea Tailerrak\nAntartikari buruz entzun al duzue noizbait? Ba al dakizue zein animalia bizi diren han? Teresa Jareño Querejeta artista eta musika-irakasleak gaur egun, izotz kontinentean, zehazki 2015ean berak ezagutu zituen base zientifikoetan, nola bizi diren azalduko digu.\nSuperlaguna Egiako Maria Reina Elizako antzokian\nUrtarrilak 28 • 17:30 • (Egia) Antzerkia eta Dantza\nEuskal Herriak Superheroi bat behar du. Tira, ez soilik Euskal Herriak, mundu osoak behar du, baina Euskal Herritik hasiko gara. Ez da lan makala. Mundu hobe bat eraikitzeko beharrezkoa dugu Superheroi hau. Elkartasuna, aniztasuna, berdintasuna... Agortzear dauden baloreak aldarrikatu eta praktikatzen ditu Superlagunak.


Adimen lehiakor transakzionala | Cámarabilbao | Cámara de Comercio de Bilbao\nHome/Autonomoak eta enpresak/Enpresa soluzioak/Adimen lehiakor transakzionala\nAdimen lehiakor transakzionalaCámarabilbao2021-08-13T12:33:24+02:00\nADIMEN LEHIAKOR TRANSAKZIONALA\nAztertu zure merkatua, bezeroak eta lehiakideak, zure enpresarentzat balio handia duen informazioa lortzeko.\nIrakurri dut, baimentzen dut eta onartzen dut Pribatutasun Politika.\nJakinarazten dizugu zure datu pertsonalak erabiliko ditugula zure eskaera izapidetzeko eta intereseko merkataritza-komunikazioen bidalketa kudeatzeko. Cámarabilbaok 10 urtez gordeko ditu datu horiek, baja eskatzen ez duzun bitartean. Eskatutako zerbitzuekin zerikusia duten erakunde laguntzaileei laga ahal izango zaizkie. Datuak eskuratzeko, zuzentzeko, mugatzeko, ezabatzeko, transferitzeko eta aurka egiteko eskubideak erabiltzeko: lopd@camarabilbao.com. Erreklamazioa aurkeztu ahal izango du Datuak Babesteko Espainiako Bulegoan.\nZertan datza adimen lehiakor transakzionala?\nZer ikuspegi ematen diogu zerbitzuari?\nAdimen lehiakor transakzionaleko zerbitzu gehienak HS (arantzel-kode harmonizatua) kode arantzelario batean oinarrituta ateratako datu estatistikoetan soilik oinarritzen dira.\nIkuspegi horren arazoa da HS kodeek oso zehaztasun gutxi dutela (batez ere produktu industrialetan) eta oso produktu desberdinak nahasten dituztela kode berean. Gainera, ez dira beti behar bezala erabiltzen. Emaitza, metodo horietan oinarritutako informazioak ez duela balio handirik izaten.\nArazo hori saihesteko, gure zerbitzua datuak merkantzia baten ontziratze-agirian (BL) agertzen diren produktuaren deskribapenetan oinarrituta aztertzean datza.\nFabrikatzaile bakoitzak BL-n ematen dituen deskribapenek HS kode arantzelarioak eskaintzen ez duen zehaztasuna izan ohi dute. Horrela, azterketatik lortzen den informazioa oso baliagarria da enpresarentzat.\nZer informazio lor dezakegu enpresa batentzat?\nBezero potentzialak, zure gaitasunari erosten ari direnak (ezagutzen duzuna eta oraindik ezagutzen ez duzuna)\nBanatzaile berriak bilatzea eta benetako potentziala ebaluatzea\nZure lehiakideen salmenten azterketa (nori saltzen dioten eta zenbat saltzen duten)\nZure bezeroen erosketak aztertzea (egungo bezeroek nori erosten dioten eta zenbat)\nMerkatu baten tamaina neurtzea inportazio-datuetan oinarrituta\nBilatu hornitzaile berriak zure enpresarentzat\nAztertu merkatua, bezeroak, lehiakideak, banatzaileak eta hornitzaileak, zure enpresarentzat funtsezkoa den informazioa lortzeko. Datuak ezagutzeak, ulertzeak, aztertzeak eta interpretatzeak funtsezko abantaila emango dizu lehiatzeko.


Mendi Martxa irailaren 29an ospatuko da - Deia\nMendi Martxa ETXEBARRIN\nMendi Martxa irailaren 29an ospatuko da\nAntolatzaileek iazko arrakasta errepikatzea espero dute\nEtxebarri con Siria laguntza humanitario etxebarritar elkarteak antolatuta, herriko Udalaren eskutik, Mendi Martxaren bigarren edizioa formatu berrian burutuko da. etxebarri.eus\nEtxebarri con Siria laguntza humanitario etxebarritar elkarteak antolatuta, herriko Udalaren eskutik, Mendi Martxaren bigarren edizioa formatu berrian burutuko da.\nBILBO. Aurten antolakuntzak arrakasta errepikatzea espero du berriz egingo den Mendi Martxarekin irailaren 29an.\nUdalerriko ibilbide osasuntsuak aprobetxatuz, bi ibilbide antolatu dira herritik Ganguren mendira joan-etorria egiteko.\nIbilbide motza: 8 km. Egokia 4 urte baino gehaigoko umeak dituzten familientzat. Udaletxetik hasita, Kortatxikietara igoko da, bertan lehen zuzkidura kokatzen delarik. Parte-hartzaileei fruta eta edaria banatuko zaie.\nIbilbide luzea: 18km. Gangure mendia igoko da, Elorritxuetaraino (El Vivero) eta Aranzelaiko urtegira jaitsiz, eta Kukullagako parketik irteera punturaino helduz. Ibilbide hau oinez edo korrika burutu ahal izango da, modalitate bakoitzerako (aurtengo berrikuntza) parte-hartzaileek izen-ematea egin ahal izango dutelarik.\nMendi Martxaren antolakuntzarako, Etxebarri con Siria elkarteak laguntza eta babesak eskatu eta lortu ditu: Coca Cola, Kaiku, Forum, Cafés Baqué, Eroski, El Correo, Gasca?\nUdalerriko merkatariek ere laguntza ematen diete parte-hartzaileei produktuen edo zerbitzuen donazioen bidez: GarbiCenter, la Pelu de Eva, Pintxopote Elkartea eta Etxebarriko Merkatarien Elkartea.\nIzene-ematearen kostua 10 eurokoa da, eta 8 urte baino gutxiagokoek doan. Bildutako diru guztia SOS Refugiados elkarteari (https://sosrefugiados.org/) emango zaio. Elkarte hau arduratuko da Atenasen eta Greziako errefuxiatuen kanpamenduetan bildutako 5.000 pertsoneei helerazten jasotako kopurua. Hori dela-eta, edozein laguntza gehigarri ondo etorria izango da. Horretarako elkartasun-dortsalak erosi ahal izango dira.\nIzena emateko epea irekita dago Rock The Sport (https://www.rockthesport.com/) plataformaren bidez. Hala ere, irailaren 9an bertan 9:00etatik 10:00etara on line bidez izena eman ahal izango da, lekurik baldin badago. Mendi Martxa 10:00etan hasiko da Udaletxeko plazan. Heldutakoan parte-hartzaileek txorizoa sagardotan eta hirugiharra jan ahal izango dute.


Irekia Eusko Jaurlaritza - Gobierno Vasco :: Urkulluk, Beltrán de Herediak eta Oregik Mendibil, Billoda eta Tresponde bisitatu dute\nUrkulluk, Beltrán de Herediak eta Oregik…\n<img src="https://www.irekia.euskadi.eus/uploads/cover_photos/24865/original/Mendibil_28_02_15_(44).JPG" style="max-width:100%" alt="El Lehendakari y sus Sailburus en la carretera cortada entre Mendibil y Retana" />\nEl Lehendakari y sus Sailburus en la carretera cortada entre Mendibil y Retana Iturria: Irekia\nErretana eta Mendibil arteko errepidea moztuta, Zadorrak gainezka egin duelako\nLangraitzen egoerak onera egin du\nMartuteneko, Loiolako eta Ergobiako bizilagunen egoera ezagutu ondoren, Arabako Mendibil, Billoda eta Tresponde herrietara joan dira Iñigo Urkullu lehendakaria, haren emazte Lucía Arieta-Araunabeña, Estefania Betran de Heredia eta Ana Oregi sailburuak, Segurtasuneko sailburuorde Iosu Zubiaga eta URAko zuzendari Iñigo Ansola. Izan ere, Zadorrako ibaiaren ur goraldiek inguruko sarbideei eragin diete.\nUrkulluk egiaztatu ahal izan du Mendibil eta Erretana arteko errepidea moztuta zegoela, zati bat urak hartuta dagoelako, baina Billodako eta Trespondeko sarbideak erabiltzeko moduan daude. Ebroko arroan egiten ari diren lanen gainean sailburuek emandako azalpenak entzun ditu lehendakariak.\nAurretik, Martutenen, Oregi sailburuak Urumean uholdeak saihesteko lanei eta jarduerei buruzko azalpenak eman dizkie kazetariei: «Karabeleko eta Loiolako zubi zaharrak kendu ditugu, eta ura oztopatzen ez duten modernoago batzuk jarri ditugu, Martutenen eta pasabidean egingo dugun bezala. Gainera, ibaiaren bi ertzeetan hainbat eraikin botako ditugu, eta hesi berriak eta bestelakoak eraikiko ditugu».\n«Azken gertakariek etengabe arriskuan gaudela gogorarazten digute. Uholde-arriskua kudeatzea lehentasuna da guretzat eta gainerako erakundeentzat. Horregatik, kalteak ahalik eta gehien murrizteko pausoak eman behar ditugu», esan du Oregik Urumearen ondoan.\n«Dirudienez, garai batean, eraikitzeko errazagoak ziren bailaretako lekuak hartu zituzten, baina ezin ditugu ibaien arroak hartu. Horregatik, iraganeko ekintzen ondorioak arindu eta txikitu behar ditugu orain. Leku asko arriskuan daude. Ondorioak arintzen saiatu behar dugu, arazoak okerrera egin ez dezan», gehitu du.\nMendibil_28_02_15__44_.JPG 3 MB (JPG)\nZadorrako ibilguko landare eta zuhaitzetako sastrakak garbitu ondoren, Trespondeko zubi-begi eta alubioietako sedimentu eta lohiak kentzen hasi da URA\nOregik eurite handiek eragindako egoerak aztertu ditu Billoda, Tresponde, Ihurre eta Martiodako ordezkariekin\nElurraren urtze azkarrak eta azken orduetako euri-jasek Arabako ibaien ur-goraldia ekarri dute


Uda-azkena - Jakin.eus\nIkastarorako azken prestaketa lanak egiten ari nintzela, Iñaki Larrañagaren heriotzaren berri izan nuen. Larrañaga Siadeco sozioekonomiaren eta hirigintzaren ikerketarako taldearen sortzaileetako bat izan zen, eta hari zor diogu, besteak beste, euskararen kale erabileraren neurketa egiteko sistemaren diseinua. Hain zuzen ere, Bilboko udako ikastarorako prest genuen aurkezpenaren laugarren diapositiban, euskal soziolinguistika garaikidearen hasierako mugarri batzuk aipatu genituen, eta horietako bitan Iñaki Larrañagari eta Siadecori erreferentzia egiten genion: «(1) Iñaki Larrañaga. Siadeco sorrera (1967) eta (2) Hizkuntz borroka Euskal Herrian liburua. Siadeco (1979)». Hamarkada hartan gertatu zen euskal soziolinguistikaren hastapena, eta urte horietan planteatu ziren ideia eta egiteko modu haiek garrantzi handia izan zuten gerora etorri diren jarduera teoriko zein aplikatuetan.\nIñaki Larrañagaren heriotzaren berri izan nuen. Larrañaga Siadeco sozioekonomiaren eta hirigintzaren ikerketarako taldearen sortzaileetako bat izan zen, eta hari zor diogu, besteak beste, euskararen kale erabileraren neurketa egiteko sistemaren diseinua.\nBerria egunkarian egindako elkarrizketan, Kike Amonarrizek zioen Larrañaga bidegilea izan zela: «Ikerketa soziolinguistikoan, plangintza soziolinguistikoan, herrietako plangintzan... Arlo horien guztien aitzindariak Iñaki Larrañaga eta Siadeco izan ziren». Horrekin batera, taldean aritzeko zuen gaitasuna nabarmendu zuen. Nik ez nuen Larrañaga ezagutu, baina lan-munduan izan nuen nire lehenengoetako esperientzia Siadecon izan zen. Hogeita bat urte nituen. Euskara merkataritzan sustatzeko Villabona eta Zizurkilgo udalek antolatutako kanpaina batean datuak biltzen aritu nintzen 1994ko udazkenean. Bi herri horietako denda eta taberna guztiak bisitatu nituen. Ez zen lan samurra izan; dendariek eta tabernariek ez zuten denbora handirik niri eskaintzeko, eta zenbaitetan nire bisita erabiltzen zuten administrazioarekiko zituzten kexak eta haserreak deskargatzeko. Lan nekeza iruditu zitzaidan, baina orduan Siadecoko gure koordinatzailea zen Amonarrizek ondo ikasiak zituen taldean lana egiteko onurak, eta kanpaina hartan herri ezberdinetan aritzen ginenok maiz elkartzen ginen. Genituen arazoak eta topatzen genituen trabak konpartitzea eta taldean irtenbidea topatzen saiatzea laguntza handia zen ondoren norberak egin behar zuen bakarkako lanerako. Bilera horiek oso lagungarriak izan ziren lan-munduaren eta soziolinguistika aplikatuaren bidezidorretan ni bezalako hasiberri batentzat.\nDatu-biltzaile moduan egin nuen lan hura baino bederatzi urte lehenago, Argia aldizkarian elkarrizketa luzea egin zioten Larrañagari. Garai hartako errealitate soziolinguistikoaren berri ematen duen dokumentu interesgarria da: hiztun kopurua, eskola, familia, helduen alfabetatzea eta euskalduntzea, lan-mundua, administrazioa... Elkarrizketan, esparruz esparru errepaso zabala egiteaz gain, indarberritze prozesuaren inguruko hausnarketa sakonak egiten ditu. Besteak beste, elebitasunaren tranpaz mintzo da. Bere ustez, elebitasunaz fenomeno indibidual gisa hitz egitea egokia da, baina ez elebitasun sozialaz:\nAteratzen dudan beste ondorio bat, munduko beste esperientziak ikusirik, elebitasun sozialaren tranpa da. Elebitasun orekatu eta baketsuaren istorio hori kontu bat dela.\nEleaniztasun autozentratu bateranzko bidea egitera gonbidatzen gaitu Vilak: «Berma dezala herrialdeko berezko hizkuntzen iraunkortasuna eta guztion hizkuntzen ezagutza». Ez zait bide-orri txarrik iruditu.\nHogeita hamasei urte geroago, Euskal Herrian askotan ibili den Xavier Vila Kataluniako Hizkuntza Politikako idazkari berriak antzeko hitzak bota ditu Vilaweb-ek aurtengo uda amaieran argitaratutako elkarrizketa batean:\nElebitasunak, adjektiborik ez badu, hainbeste esanahi ditu, ezen ez duen ezer esan nahi. [...] Elebitasun gehiagori eta elebitasun gutxiagori buruzko eztabaida nominalistetan galtzen gara eta etiketa oparitzen diogu elebitasuna ‘seskilinguismo’ gisa interpreta dezakeen jendeari: zuek elebidun izateko betebeharra duzue, nik elebakarra izan nahi dut eta beti nire aldera eman behar duzue amore. Iruzurra da. Hori elebitasuntzat hartzea onartzen baduzu, diru-zorroa lapurtu dizute. Elebitasuna eta eleaniztasuna tresna ezegonkorrak dira, maneiatzeko oso zailak. Inork ez du zalantzan jartzen. [...] Niri eleaniztasun autozentratua etiketa gustatzen zait. Edo, nahi baduzu, hizkuntza-subsidiariotasunaren printzipioa: tokiko hizkuntzan egiten duzuna ez egin lingua franca-n.\nEz da harritzekoa Larrañaga eta Vilaren arteko hausnarketen antzekotasuna, biak Lluís Vicent Aracil i Bonet (beste aitzindari bat) soziolinguista valentziarraren ideietan oinarritzen baitira. Eleaniztasun autozentratu bateranzko bidea egitera gonbidatzen gaitu Vilak: «Berma dezala herrialdeko berezko hizkuntzen iraunkortasuna eta guztion hizkuntzen ezagutza». Ez zait bide-orri txarrik iruditu.\nGurera ekarrita, hauxe litzateke eleaniztasun autozentratuaren oinarria: euskaraz egiten duzuna ez egin erdaraz (gaztelaniaz, frantsesez edo ingelesez). Printzipio horren aplikazioaren (edo aplikazio ezaren) adibide ugari bururatzen zaizkigu denoi. Euskal Herrian egiten ditugun jarduera ugariri ingelesezko izenak jartzearen moda litzateke horietako bat. Edo uda honetan epaileek zalantzan jarri duten Toki Erakundeei buruzko Legea, zeinetan udalei aukera ematen zaien euskara hutsean komunikatzeko. June Fernández kazetariak udazken hasiera honetan Argia aldizkarian kontatutakoak ere ‘autozentratzeko’ beharra dugula erakusten du.\nFernándezek parte hartzen duen Berbalagun feminista taldekoek Nora filma ikusteko plana egin dute. Lara Izagirrek zuzendu eta Ane Pikaza aktorea protagonista duen filmean lau hizkuntza entzun daitezke: euskara, gaztelania, frantsesa eta ingelesa. Berbalagun taldekoei ez zaie batere erraza suertatu Bilbon filma gaztelaniara bikoiztu gabe ikustea, eta, Fernándezen hitzetan, «[Nora] euskaraz ikusteko, road movie aktibistan murgildu behar izan gara, zeinak hizkuntza zapalkuntzaz kontzienteago egin gaituen». ‘Nora euskaraz ikusteko bidaia’ izenburua jarri dio Fernándezek bere artikuluari. Eleaniztasun autozentratuan, Berbalagun feministako kideek ez lukete inongo auto bidaiarik egin beharko euskal film bat euskaraz ikusteko.\n«Bik ez dute hitz egiten batek ez badu nahi», esan dio dantza taldeko irakasleak entseguko ariketak egiten zituzten bitartean hizketan ari zen gazteetako bati. Irakasleak isiltzeko eskatu die, nerabe batek erantzun dio berak ez duela hitz egin eta orduan bota dio esaera zaharberritua: «Bik ez dute hitz egiten batek ez badu nahi», zenbait hizkuntzatan ezaguna den «Batek gura ez badu, bi haserretzen ez» esamoldearen aldaera.\nIdatzi ditudan pieza guztietan hizkuntza gaietan lanean ari den jende ugariren hitzak eta jakintzak jaso ditudalako. Aurretik aritu izan direnen (aitzindariak eta ondorengoak) ezagupenak ekarri ditudalako. Eta artikuluak irakurri dituztenen iritzietatik ere asko ikasi dudalako.\nIrakaslearen esaldia landa koadernoan idazten nuen bitartean, barre txikia atera zait. Baina etxean apunteak errepasatu ditudanean, moldatutako esaerak zentzua duela iruditu zait. Askotan errepikatu izan dugun legez, hitz egitea jarduera kolektiboa baita, taldean egiten dena (binaka, gutxienez). Elkarreragina da hiztun bihurtzeko prozesuaren oinarria. Taldeko praktika jakin batzuk partekatuz hiztun bilakatzen gara prozesu dinamiko eta jarraitu batean. Eguneroko jarduera partekatuek sortzen, aldatzen eta eraikitzen dituzte hiztunen hizkuntza-praktikak. Hizkuntza eman, hizkuntza jaso, hizkuntza itzuli eta hizkuntza gorde. Harremana.\nHarreman. Hitz ederra iruditzen zait. Adierazi nahi duena oso modu bistakoan adierazten duena. Hartu eta eman.\nAndoni Egañak idatzitako hitzak dira eta oso ados nago. Berria-n idatzitako ‘Tori!’ izenburua duen zutabean, Jorge Valdano entrenatzaileari entzundako kontu bitxi bat jaso du Argentinako kaleetan futbolean aritzen diren haurren inguruan:\nJokoan ari direla, umeak baloia daraman taldekideari pasa diezaion nola eskatzen dion kontatu zuen Valdanok: «Tomá!, tomá!, tomá!» egiten dute oihu. Eskatzeko modu xelebrea iruditu zitzaidan. Ez dute «eman niri!, eman niri!» esanez baloia eskatzen. «Tori!, tori!, tori!» esanez eskatzen dute. Xelebrea dirudi, kontraesankorra. Ez daukan zerbait eskaintzen ari da umea. Baina jarrera adimentsua ere bada. Baloia daramanari esaten ari zaio, berari pasatzen badio, han izango duela noizbait bueltan, eta bien arteko harreman horri esker errazago egingo dutela aurrera.\nAntzeko zerbait sentitu dut nik Jakin aldizkarirako Egunen gurpilean lau urte hauetan idatzitakoekin. Halakoetan irakurleari «tori nik idatzitako artikulua» edo «tori nire hausnarketa» esaten zaiola iruditu arren, ni haur argentinarren «tomá» horrekin askoz identifikatuago sentitzen naiz. Idatzi ditudan pieza guztietan hizkuntza gaietan lanean ari den jende ugariren hitzak eta jakintzak jaso ditudalako. Aurretik aritu izan direnen (aitzindariak eta ondorengoak) ezagupenak ekarri ditudalako. Eta artikuluak irakurri dituztenen iritzietatik ere asko ikasi dudalako.\nUdazkena iritsi da, eta baita orri hauetan egunen gurpilei eragiteko emango ditudan azken pedalkadak ere. Aurretik aritu direnen lekukoa jaso nuen duela lau urte «tori!», eta, orain, beste bati pasatzeko unea iritsi da «tori!». Gustura irakurriko ditut hemendik aurrerakoak, noski. Oso pozik jasoko ditut idatziko direnak. Hizkuntza, zerbait bada, hartu-emana delako, eta, gurean bezalako komunitateetan, hizkuntzaren inguruko jakintza eta hausnarketa ere etengabeko hartu-emanetan oinarritzen direlako.


Agur iTunes! — Gaztezulo\nAgur iTunes! 2017an iritsi zen zurrumurrua: iTunes-ek bi urteren buruan bere zerbitzuak etengo zituen. Informazio hau pasa den astelehenean baieztatua zen Kalifornian ospatutako konferentzia batean. https://www.gaztezulo.eus/albisteak/agur-itunes https://www.gaztezulo.eus/albisteak/agur-itunes/@@download/image/Actual-versión-de-iTunes-en-macOS.jpg\n2017an iritsi zen zurrumurrua: iTunes-ek bi urteren buruan bere zerbitzuak etengo zituen. Informazio hau pasa den astelehenean baieztatua zen Kalifornian ospatutako konferentzia batean.\nAurkezpenean Apple konpainiako Craig Federighi-ek, software-eko presidentegaiak, Mac OS Catalina aurkeztu zuen eta horrekin batera konfirmatu zuen sistema operatibo berri honek ez duela iTunes-ik izango. iTunes-en hutsuenea hiru app-ek (Apple Music, Apple TV eta Apple Podcasts) ordezkatuko dute eta honek dituen funtzionalitate berdinak eskainiko dituzte. Horrela, eguneraketa gauzatzen denean ez da iTunes erabili beharko Mac ordenagailura dispositiboak konektatzean edo sistema berrezartzeko; zuzenean Finder bidez egin ahalko dira ekintza hauek.\nOraindik ere iTunes erabiltzen duzunetako bazara lasai, Apple-ek argitu du musikako aplikazioan zure liburutegi musikal osora sarbidea izango duzula. iMac Catalina sistema berria bateragarriak diren dispositibo guztietan instalatu ahal izango da irailetik aurrera.\nAplikazio musikaletan nagusi izan da iTunes 2001etik egundaino, musika kontsumoko plataforma garrantzitsuena bilakatu zelarik urteetan luzeetan zehar. Streaming-aren jaiotzarekin ordea, behera egin zuen eta azkenik, agur esateko garaia heldu dela erabaki du konpainiak. Azken urteetan bere dekadentzia begi bistakoa zen, batez ere ikusirik Spotify edo Apple Music bezalako plataformak etengabeko gorakadan daudela. Eta zuk, nola entzuten duzu musika?


Biharko klasikoak — dantzan.eus\nHemen zaude: Hasiera › Hemeroteka › Biharko klasikoak\nBAD Bilboko Antzerki eta Dantza jaialdian hainbat herritako 22 taldek eskainiko dituzte obrak ostiraletik aurrera\nEuskal Herriko nahiz atzerriko lanak erakusten baititu BADek, urtero. Horietako batzuk berriak izaten dira, estreinaldiak. Beste batzuek egina dute bidearen zati bat Bilbora heltzen direnerako. Alabaina, denak dira berritzaileak, azken joerei segika eginiko piezak.\nGaitzerdik hilaren 29an estreinatuko duen obra ere bai. Hogei urte beteko ditu aurten Bilboko konpainiak, eta 20. urtemuga ospatzeko «bestelako obra» prestatu duela adierazi du Kepa Ibarra zuzendariak. «Ohiz kanpoko lana da, arriskatua», esan du. Paisaje con Argonautas du izenburu, eta konpainiako Kabia izeneko esperimentazio laborategiko artistek sortu dute, Heiner Müller antzerkigile alemaniarraren izen bereko obran oinarrituta. Gaztelaniaz soilik emango dute lana.\nOrotara, 22 konpainiak emango dituzte lanak BADen. Euskal Herriko antzerkiaren ordezkari Le Petit Theatre De Pain (Aulki hutsa eta Juglarea, puta eta eroa emango ditu) eta Gabriel Ocina (El lobo y el alma) ariko dira Gaitzerdirekin batera.\nDantzaren esparruan, berriz, honako hauek erakutsiko dituzte lanak: Iker Gomezek (Absurdo) eta Eusko Jaurlaritzaren Dantzan bilaka ekimenaren barruan bildutako Dakumenek (Vacío), Carla Fernandezek eta Olatz Andresek (Desde el ángulo ciego), Marian Gerrikabeitiak (Blank) eta Robert Jacksonek (Croquis). Idoia Zabaletak, bestalde, Filipa Francisco portugaldarrarekin sortutako Bicho, que eres un bicho dantza pieza aurkeztuko du.\nEuskal Herriko hainbat tokitatik eta munduko beste herri batzuetatik iritsiko dira taldeak Bilboko jaialdira, hala nola, Suitzatik (L'Alakran), Italiatik (Teatro delle Ariette), Espainiatik (Cambaleo eta Maria Jerez), Galiziatik (Miriam Reyes), Herrialde Katalanetatik (Antorcha amable eta Playground) eta Frantziatik (Louis Brouillarden konpainia, Herman Diephuisen konpainia eta Concepcion Rachid Ouramdane eta Christian Rizzo).\nBADen ohikoak diren agertokiei, Merced eskola, Bilborock, San Frantziskoko auzo etxea, Fundicion, BilboEszena eta Arriagari, agertoki berri bi gehituko zaizkie: Kafe Antzokia eta Guggenheim. Gaitzerdik Kafe Antzokian aurkeztuko baitu obra berria. Eta BADen inaugurazioa museoan egingo baitute ostiralean.\nHorretaz gain, Itineris apur BAD egitasmoak Zorrotzaurrera eramango ditu aurten antzerkia eta dantza. Arriagan hasiko dute ibilbidea izena ematen dutenek. Antzokiaren plazan hartuko dute Sarrikoko metro geltokira eramango dituen autobusa. Handik Deustuko Arraun taldearen egoitzara abiatuko dira; Marmoles El Abra enpresara gero; eta Beta eraikinera ondoren. Bidean zer ikusiko duten? Denetarik apur bat. Matxalen Bilbaoren Haiku dantza lana, esate baterako.


Kardiologoek diote gizenak kardiopatietarako joera handiagoa dutela | Consumer\nKardiologoek diote gizenak kardiopatietarako joera handiagoa dutela\nGehiegizko obesitateak heriotza-tasa hamabi aldiz handitu dezake 25-35 urteko pertsonen artean\nMundu osoan gizentasuna pairatzen duten mila milioi pertsona inguruk bihotzekoa izateko joera handia dute, Kardiologiako Mundu Federazioak atzo zabaldutako ikerketa baten arabera. Erakunde horren txostenak (Genevan du egoitza) esan du urtero 17 milioi kardiopatiko eta bihotzekoak eragindako 17 milioi pertsona hiltzen direla mundu osoan, eta adierazten du obesitateak izugarri handitzen duela horrelako osasun-arazoak izateko arriskua.\nAzterketa horren arabera, gizentasun gehiegigabea 25 eta 35 urte arteko pertsonen hilkortasuna halako hamabi izan daiteke, pertsona meheen aldean.\nIkerketak ohartarazi du gehiegizko pisuak bereziki ugaltzen dituela diabetesa garatzeko aukerak, kardiopatien arrisku-faktore nagusietako bat. Gizentasunak, gainera, hipertentsioa eta kolesterol-maila handia ekar ditzake, gaitz kardiobaskularrak eragiten dituztenak.\nHerrialde industrializatuetan gizentasunaren fenomenoaren aurrerakuntza dela eta, organismo horrek dio berehala gainditu dezakeela tabakoa kardiopatiak eta bihotzekoak eragiten dituen faktore nagusitzat.\nbihotz erasoak obesos-eu


Araba-Eus - Arabako Foru Aldundia, EHU eta Teknalia batera jardungo dira Araban biozientziak sustatzen\nArabako Foru Aldundia, EHU eta Teknalia batera jardungo dira Araban biozientziak sustatzen\nHiru erakundeek hitzarmen bat sinatu dute Farmazia Garapeneko Zentro bat sustatzeko, lehen europar mailakoa\nGasteiz, 2016ko azaroaren 29a. Arabako Foru Aldundiak, Euskal Herriko Unibertsitateak eta Tecnaliak elkarlanerako hitzarmen bat sinatu dute, Arabako Lurralde Historikoan biozientziak sustatzearren farmazia garapeneko zentro baten bitartez. Asmoa da laguntzea lurralde historikoan RIS3 Euskadi izeneko espezializazio inteligenteko lehentasun estrategikoetako bat hedatzen, alegia, biozientziak (RIS3 delarik Research and Innovation estrategies for Smart Specialization). Biozientzien aldeko apustua da Euskadiren esparruan dibertsifikazioaren alde egitea, duela zenbait urtetik hona bezala, eta, berari esker, zientzia eta teknologiako sare bat sortu da, goi mailako gaitasunekikoa.\nApustu horren ondorioz, Araban sektore bat ari da sortzen nazioartean ospea duten enpresekin. Era berean, badira botikak garatzeko ahalmen nabarmenak, Euskadin bakarrik aurkitu ahal direnak, eta aukera bat ematen dute RIS3 estrategia hori garatzeko. Lidergo horren zati bat EHUko Arabako campuseko farmazia fakultateari dagokio, bai eta Tecnaliari ere, zeren, bien artean, Farmazia Garapeneko Zentro bat sustatzeko proiektu berri bat ari baitira lantzen, zeinaren bidez unitate berria negozio bihurtuko baita, estatu barruan eta nazioartean proiekzioa izango duena, lehendik ezarrita dauden gaitasun itzelak eta proiektuan parte hartzen ari diren pertsonen ezagutzen maila baliatuz.\nHelburu horrekin bat egin dute Pilar García de Salazar diputatu nagusiorde eta Ekonomia Garapenaren eta Lurralde Orekaren Saileko foru diputatuak eta Iñaki San Sebastián Tecnaliako zuzendari nagusiak nahiz Javier Garaizar EHUko Arabako Campuseko errektoreordeak, zeinek hitzarmen bat sinatu baitute, 245.000 euro inguru bideratzeko Saiakuntza Klinikoen Unitatea handitzera eta Farmazia Fakultateko laborategia hornitzeko ekipamenduak elkarrekin finantzatzera.\nPrentsa oharra [pdf](92Kb) >


Txirrindularien jarreraren menpe – Tropela.eus bloga\nBidaltzailea:Gure aditua\t 2007-05-24 2007-05-24 17 iruzkin Txirrindularien jarreraren menpe sarreran\nIzan ere, ibilbideari begiratuta sekulako etapak datozkigu datozen egunotan. Dena den, paperean agertzen den gogortasun hori ezerezean edo sekulako sarraskian bihur daiteke, beti ere txirrindularien jarreraren menpe.\nGaurko etapan Agnello ikaragarria (ikusgarria duen amaiera) eta Izoard igo beharko dituzte, bihar Oropara krono-igoera, larunbatean San Marco amaitezina, igandean Giau beldurgarria eta Tre Cime Lavaredo… laburbilduz, erasotu nahi duenak ez du ibilbidearen aitzakirik izango. Kontua hori da, indarrez gain erasotzeko gogoa izatea.\nNor izango da hautagai nagusien artean lehen erasotuko duena? urrutitik izango al da eraso hori? galdera asko eta zailak dira berauek. Di Lucak adierazi duenez, biharko krono-igoera aprobetxatu nahi du denbora gehiago sartu eta datozen egunetan besteen erasoen aurrean modu defentsiboagoan jokatzeko. Ez dakit berak erasorik jo gabe aurretik dituen denak atzera joango direnaren ziurtasuna duen baina ni ez nintzateke hain ziur sentituko. Arroyo, Bruseghin edo Vila bezalako jendeak, erasorik ezean, ez du denbora asko galduko.\nLasterketa mugitu behar lukeena Saunier da. Momentuz Simoniren apostu egitekotan dira eta bere sasoi puntu onenean jartzeko bidean dela ere ematen du baina ez dira oso urrun Ricco, Mayo edo Piepoli bezelako txirrindulariak. Azken hauen aukera jokatu behar lukete urrutitik erasotzerako orduan.\nGaurko etapa aproposa izango da Agnellon gora ihesaldi garrantzitsu bat sortzeko. Ez agian Di Luca, Simoni edo Cunego bertan direlarik, baina bai Mayo, Sella, Mazzoleni, Perez Cuapio, Pellizotti (Giroko liderra eta Di Luca taldekideak izateaz aprobetxa daiteke)… bezalako txirrindularientzat. Aurreko asteko ihesaldian sartu izan ez balira, etapa aproposa baita ere Vila, Bruseghin, Arroyo eta Sellarentzat ere, dena den, zaila izango da berriro ere ihesaldian sartzen uztea.\nEspero dezagun txirrindulariak borrokarako prest egotea. Ea gaurtik hasten diren oilarren arteko mugimenduak nahiz eta biharko krono-igoera hor egonda, gaurko etapa “bigarren txirrindularientzat” aproposagoa gerta daitekeen.\nBidaltzailea:Gure aditua 2007-05-24 2007-05-24 Hemen argitaratua:Italiako Giroa


Ekaineko egubakoitzetan kontzertuak Sastiñan - Aramaio - Goiena.eus\nEkaineko egubakoitzetan kontzertuak Sastiñan\nAitziber Aranburuzabala 2019-06-06 17:03\nBohemian Soul taldeak kontzertua eskainiko du, bihar, egubakoitza, Aramaion. Argazkia: Bohemian Soul.\nZuzeneko musika lasaiarekin gozatzeko askotariko aukerak izango dira ekainean, bihartik hasita, Sastiña ermitan –eguraldi ona bada kanpoan eta txarra bada ermita barruan–; aurreko aldietan moduan, emanaldi guztiak 20:00etan eta doan dira.\n2010ean hasi zen Udala ekaineko eta iraileko egubakoitzetan Sastiña musika jaialdia antolatzen, eta, orain arteko eskaintzak izan duen "harrera ona" ikusita, hamargarren edizioa abiaraziko dute bihar, egubakoitza.\nEkainerako prestatutako egitarauan herriko musika taldeei tokia egitea dutela helburu dio Aramaioko Kultura teknikari Itxaso Aspiazuk: "Gonbidapena egin genien, baina ez dugu proposamenik jaso; hortaz, saiatuko gara iraileko jaialdirako beste deialdi bat egiten".\nGaldakaotik, Bohemian Soul\n2015ean sortu zuten Patricia Recless abeslariak eta Mario Maravillas gitarra-joleak Bohemian Soul bikote artistikoa. Garai ezberdinetako askotariko musika taldeen eta abeslarien bertsioak egiten dituztela kontatu dute: "60ko hamarkadan hasi eta gaur egungo kantu ezagunak aurkituko dituzue gure errepertorioan; adibide batzuk aipatzearren, Eagles, Metallica, Amy Winehouse, Adelle eta baita Coque Maya ere. Aurrerantzean, guk konposatutakoak ere eskaini nahi genituzke, eta ari gara dagoeneko kantu berriak sortzen".\nHurrengoan ere, kantu ezagunak\nRule Of Trees laukoteak hartuko du lekukoa datorren astean Sastiñan; horiek ere folk, pop eta rock akustiko estiloetako kantu ezagunak eskainiko dituzte.\nHirugarren egubakoitzean, berriz, Robert James Waller idazlearen Aires de la frontera eleberritik "lapurtutako" Lobo&- Carmine izena duen bikoteak country estiloa oinarri duen emanaldia eskainiko du; eta, ekaineko egitaraua borobiltzeko, Discofagia taldea gonbidatu dute Aramaioko musika ziklora.\nEkainak 7: Bohemian Soul (rocka, countrya, soula, rhythm&bluesa)\nEkainak 14: Rule Of Trees (folka, popa, rock akustikoa)\nEkainak 21: Lobo & Carmine (country-mexa)\nEkainak 28: Discofagia (rocka, popa, soula).\nEmanaldi guztiak Sastiñan, 20:00etan eta doan dira.


Amancio Ortegak 646 milioi euro sartuko ditu astelehen honetan – Ekonomiaren KZ\nAmancio Ortega Inditexen sortzaile eta lehen akziodunak 646,8 milioi euro jasoko ditu astelehen honetan, maiatzaren 3an, Inditexek bere akziodunei urtean ordainduko dien lehen ordainsariaren truke; hau da, 2021ean Galiziako Qrmaren dibidenduetan kobratuko duenaren erdia.\nZehazki, enpresaburuak 1.293,6 milioi euro jasoko ditu urte horretan, enpresaren dibidendu gisa, 2020an ia 650 milioi euro kobratu ondoren ehungintza erraldoiak urte horretan ordaintzen duen dibidendu bakarrarengatik, Kobidaren osasun-krisiak markatutako testuinguru batean.\nUrte horretan, ehungintzako lankideak 0,7 euroko dibidendua ordainduko du akzio bakoitzeko, 0,22 euro dibidendu arrunt gisa eta 0,48 euro aparteko dibidendu gisa, % 60 payout arrunt eta aparteko dibidendu gisa, hau da, iazko azaroan egindako ordainketa bikoiztea.\nHorrela, dibidendu hori bi ordainketa berdinetan ordainduko da: 0,35 euro astelehen honetan, maiatzaren 3an, eta beste 0,35 euro azaroaren 2an.\nInditexen sortzaileak ia 650 milioi euroko dibidendua jasoko du astelehen honetan Pontegadea Inversiones eta Partler sozietateen bitartez (ehungintza taldearen % 59,294 kontrolatzen du sozietate horiekin), eta Inditexengandik jasotzen dituen dibidenduen zati bat higiezinen sektorean inbertituko du.\nDuela gutxi, Ortegak munduko aberastasun handienen Forbes zerrendako 2021eko edizioko ’10. topean’ zuen posizioa utzi du, nahiz eta bere ondarea % 40 igo den zerrenda egin zenetik, 77.000 milioi do (64.747 milioi euro) guztira, eta 11. postuan kokatu den.\nBestalde, Sandra Ortega alabak Galiziako Qrmaren % 5,03 du, eta 110 milioi euro baino gehiago kobratuko ditu aurten Inditexen dibidenduetan, erdia astelehen honetan, maiatzaren 3an.\nGuztira, lankideak urte honetan ordainduko die akziodunei 2.181 milioi eurotik gorako dibidendu gisa, eta horietatik erdia, 1.090 milioi euro, astelehen honetan ordainduko ditu.\nInditex erregistroa: 1.106 milioi euroko onespen garbia Qscal 2020-2021 urtean (2020ko otsailaren 1etik 2021eko urtarrilaren 31ra); hau da, aurreko ekitaldian baino % 70 gutxiago, koronabirusaren inpaktuagatik.\nTaldearen salmentak 20.402 milioi eurokoak izan ziren, % 28ra mugatuta (-% 24,5 dibisa-inpakturik gabe), nahiz eta denden % 100 itxita egon ziren edo pandemiaren ondorioz ordutegi eta edukiera mugatuak izan zituzten ekitaldian.\nBestalde, Pablo Isla buru duen taldearen ustiapenaren emaitza gordina (Ebitda) 4.552 milioi eurokoa da, hau da, % 40 gutxiago.\n← Etorkizuna sendotzen\nKapitalak Euskaltelen akzioak saldu ditu OPAren aurretik →


Etxe-museoa - Oiartzungo ondarea\n1759an Arbide familiako kide batek ekin zion etxea eraikitzeari, Ameriketara joana bertan aberastu zenak. Etxearen jatorrizko egiturak birmoldaketa garrantzitsuak jasan ditu, baina jatorrizko esentzia monumentala mantendu du: hiriko jauregitxo bat, kanpoaldean bere izaera soila eta trazadura neoklasikoa mantentzen dituena. Hasieratik estatus sozial handiko etxebizitza izateko bokazioz eratua, ondorengo mendeetan izan zituen egokitzapen- eta modernizazio-lanek sakondu egin dute ideia horretan.\nXIX. mendean sortu zen gaur egun familia nuklear gisa ezagutzen duguna: bikote heteropatriarkala eta seme-alabak, XIX. mendeko ordena sozialaren oinarria. Familia eta etxea bat eginda agertuko dira une horretatik aurrera, eta familiaren proiekzio sozialaren elementu sinbolikoa izango da etxea.\nLorategia funtsezko elementua da multzoan eta Oiartzunen kontserbatzen den bakarra da. XIX. mendeko gizarte burgesak aisialdiaren kontzeptua garatu zuen eta lorategiak familien aisia eta gozamenerako espazio pribatua izan ziren, batez ere goi-klaseko emakumeentzat —modernitatean, praktika sozialen arabera, ez zen onargarria haiek espazio publikoetan agertzea—. Hala, kalitatearen osagaitzat hartu ziren bizitegi-arkitekturan ere. Lorategi horietan animalia eta landare exotikoak zeuden, dotoreziaren eta espiritu kosmopolitaren seinale. Hemen aurkitzen ditugunak magnoliak eta sekuoiak dira.\nEtxearen barnealdea eta dekorazioa\nEraikinak hiru solairu ditu eta goiko solairu bat estalkiaren azpian. Barnealdearen oraingo banaketa hurrenez hurren egin izan diren berritze-lanen emaitza da, etxeko gelak XIX. mendeko eta XX. mendearen aurreneko hamarkadetako usadio eta ohitura berrietara egokitzeko.\nEtxearen sarrera nagusiko fatxadan Emen sartzen dana, bere etxean dago leloa ageri da, bisitariari harrera egiten eta aldi berean Arizmendi familiaren ezaugarri nagusietako bat iragartzen: bere izaera nazionalista, alegia. Bestetik, oraingo lorategia zeharkatzean ikusiko dugu bertan jarraitzen duela garajerako —zalditegiak zirenak— sarbideak.\nEtxebizitzen barne-espazioaren antolaketa modernoa XIX. mendearen bigarren erdian garatu zen, eta gizarte-, genero- eta klase-erritual berrien arabera eratu zen, espazio publikoetatik pribatuetarako trantsizioari jarraituta. Bisita jarduera sozial garrantzitsu gisa ezarri zen. Hala, bisitan zetozenek familiarekin zuten hurbiltasun- eta konfiantza-mailaren araberakoa izaten zen etxeko geletarako sarbidea. Bestalde, aurretik aipatutakoez gain, elementu berriek eragina izan zuten etxearen barne-antolaketan: familia nuklearren egitura eta higiene-teoria berriak.\nSarrera nagusia zeharkatzean atondoa dago. XVIII. mendeko jatorrizko forma mantentzen du eta antzinako garajetik ere sartzen da. Bisitei harrera egiteko funtzioa askotariko dekorazio-elementuek eta altzariek nabarmentzen dute, mota eta kronologia desberdinetakoek, baina guztiek betetzen dute funtzio bera: harrera eta eserlekua eskaintzea. Izan ere, atondoan jasotzen da etxearen barnealdearen eta bertan bizi direnen aurreneko inpresioa. Ikusten ditugun dekorazio-elementuen estiloek jendaurrean irudi publikoa emateko balio dute, eta berriro agertuko dira bisitarientzako etxeko gainerako geletan: euskal estilo berriko altzariak eta estilo frantseseko elementuak.\nLehenengo solairua pisu nagusi gisa pentsatuta dago eta bi ekintza sozialei erantzuten die: jatearena (jangela eta sukaldea) eta egotearena (egongela). Jangela erreferentziazko lekua da etxe guztietan: atondoan bezala, euskal estilo berriko altzariak dira eta euskal baserri tradizionalak gogorarazten dituzte. Arizmendi familiaren —etxearen jabe 1920tik— filiazio ideologiko nazionalista bat dator karga sinboliko eta identitario nabarmena duten altzari horiekin. Jangelaren ondoan, gela urdina dago. Harrigarria da egongela txiki honen izaera, jangelarekin eta etxe osoarekin kontrastean. Hormaren papera nabarmentzen da; zetaren testura imitatzen du, familiaren gustu frantsesa erakutsiz. Bisitarientzat soilik gordetako espazioa da, ingurune honetan berdinik ez duen halako gustu sofistikatu eta kosmopolita proiektatzeko asmoz dekoratua.\nBarneko espazioen erabilerari dagokionez, sukaldea eta jangela solairu berean egoteak familia eta etxeko zerbitzariak hurbil egoteko aukera ematen du, kontuan hartuta oso murriztuak direla haien arteko elkarguneak. Bi taldeen arteko distantzia sozial sinbolikoa bien artean ezartzen zen distantzia fisikoaren bidez irudikatzen zen. Beraz, etxeko martxa langileen/neskameen eskuetan egon arren, erabat ikusezina zen haien presentzia.\nLehen solairuaren izaera publikoari goiko solairuaren erabilera pribatua kontrajartzen zaio, logelak dauden lekua, alegia. Senar-emazteak hartzen zuten logela nagusia, dekorazioagatik nabarmentzen dena. Beren buruaz proiektatu nahi zuten irudi publikoaren mende ez zegoenez, bestelako izaera bat zuen, modernismoaren eta art déco estiloaren artean. Altzariek garaiko oinarrizko higienerako elementuak dituzte, batez ere emakumeei zuzendutakoak: konketa-altzari bat eta apain-mahai bat. Familiaren gainerako gelak ere solairu horretan daude. Bainugela logelen solairu berean dago eta bi pieza ditu: arropa/jantzigela eta bainugela. Hala ere, etxearen higiene-hornikuntzak historiaren hainbat unetako ohiturak ezagutzeko aukera ematen du: zurezko gernu-besaulki bat mantentzen da, orain sotoan dagoena; galerian, komun arruntak daude; eta lehen aipatutako goiko solairuko bainugelak intimitatearen eta higienearen ikuspegi moderno bat erakusten du, klasearekin eta generoarekin zuzenean lotutako garbitasun fisiko zein moralari erreferentzia egiten ziona.\nEstalkiaren azpian, neskameen logela zegoen; neska haiek 7 urte inguru zituztenetik ezkontzen ziren arte aritzen ziren etxeetan zerbitzari-lanetan. Espazio propio eta pribatu bat hornitzea elementu esanguratsua eta aurrerakoia da etxeko langileen tratamenduari dagokionez. Hala ere, klase-bereizketa espazioaren kokapenak ez ezik, altzariek ere markatzen zuten.\nAzkenik, 1935ean Angel Arizmendik bere emazte Juana Ayestaranentzat enkargatutako kapera topatuko dugu, urteurreneko opari gisa. Juan Jose Olazabal arkitektoak, GATEPACeko kideak, garai hartako diseinu eta materialik abangoardistenak erabili zituen espazio honetan, kortxoa, besteak beste. Nabarmentzekoa da ere euskararen presentzia bertako hormetan, erlijioak bere susperraldian izan zuen garrantzia gogorarazten diguna.\nEtxean egindako azkeneko lana izan zen, 1936ko altxamendu militarrak behartuta, familia, ideologiaz nazionalista, erbesteratu aurretik. Nabarmentzekoa da mugimendu nazionalistari lotutako Emakume Abertzaleon Batza taldean parte hartu zuela Juana Ayestaranek. Etxea Gerra Zibilarekin lotutako hainbat gertaeren lekuko izan da, besteren artean, etxean komandantzia militarra ezarri izana, Angel Arizmendiren atxiloketa eta, ondoren, haren fusilamendua Iberon.


Nire interesak – Mikel Etxarri Portfolio Didaktikoa\n[well anim=”fadeInUpBig” ]\nAzken urteotan Lehen Hezkuntzako 2. Zikloan ari naiz lanean. Urte askotan 12-14 urte bitarteko ikasleekin aritu eta gero, erronka bat izan da niretzat 8-9 urteko haurrekin aritzea eta euren ezaugarrietara egokitzea.\nAitortu beharra daukat hasiera oso zaila egin zitzaidala eta asko kostatu zitzaidala adin horien umeen ezaugarriak ondo ulertzea, baina poliki-poliki egokitzen joan naiz eta, nahiz eta helduagoekin errazago moldatzen naizela pentsatzen jarraitzen dudan, nik uste dut nahiko ondo egokitu naizela eta umeekin konektatzen ari naizela.\nAdin hauetan, irakasleok “Jainkoak” gara umearentzat eta, une honetan, sentsazio zoragarriak sentitzen ditut ikasleekin ari naizenean. Nolanahi ere, beraiengandik jasotzen dudana nik ematen diedana baino askoz ere gehiago dela sentitzen dut eta bi aspektu horiek parekatzeko ahaleginak egiten ditudan arren, balantzan beti nagusitzen da ikasleek ematen didatena.\nNire bizipen pertsonalak direla eta, betidanik oso ikuspegi kritikoa izan dut hezkuntza arautuan egiten denaren inguruan. Konbentzituta nago eskolak umeen jakin-mina, sormena, ikertzeko joera… zapuztu besterik ez dituela egiten eta aldaketa erradikala derrigorrezkotzat jotzen dut.\nIrakaskuntzan murgildu nintzen lehen urteetan, aukera paregabea izan nuen nire ideiak aurrera eramaten hasteko eta lan honekin maiteminduta geratu nintzen. Testuliburuekiko ez genuen inongo loturarik eta erabiltzen genituen arren, esperientzia zoragarriak diseinatzeko eta aurrera eramateko aukera izan nuen. Ikasleek, familiek eta irakasleok talde bat osatzen genuen eta konfiantzazko giro bikain bat sortu genuen. Zoritxarrez, askatasun giro hori eskaintzen zigun ikastetxeak bere ateak itxi behar izan zituen eta Jakintza Ikastolak beste abentura batean murgiltzeko aukera zoragarria eskaini zidan. Ikastolak, niretzat, betidanik eredu pedagogiko aurreratuenen ereduak ziren eta antzeko gauzak bizitzeko aukera berri baten aurrean nengoela ez nuen inongo zalantzarik.\nIkastola prozesu gogor eta zail batetik zetorren eta antolakuntza eraginkor eta eragingarri baten diseinuan murgilduta zegoen. Garai hartako lehentasuna hori izanik, erabat inplikatu nintzen horretan eta arlo pedagogikoa alde batera utzi nuen, baina ikastolan eredu tradizionala nagusitzen zela ikustean, zur eta lur geratu nintzen. Eta, jakina, ni ere gurdi horretara igo nintzen.\nUrteak aurrera egin ahala, gure praktiken desegokitasunaz kontzienteagoa egin nintzen. Nire motibazioa lurretik zegoela eta enamoratu ninduen lan hartatik oso urruti nengoela ikusi nuenean, aldaketaren beharra aldarrikatzen hasi nintzen ahal nuen guztietan. Bestalde, Ikastolen Elkartean jarduera digitalak diseinatzen izan nintzenean, gure garapen didaktiko-pedagogikorako laguntzaile baino, oztopo bat zela ohartu nintzen. Argitaletxe baten ikuspegia da bertan nagusitzen dena eta ikastoletan ikusten ditugun beharrei erantzuteko ikasmaterial desberdinekin besterik ez dute erantzuten. Horregatik, azken ikuspegi hori agerian uzteagatik, arazoak besterik ez ditut izan.\nDena den, gure ikastolan, LH 2. Zikloan aldaketa sakonak burutzeko asmoa agertu nuenean, inongo arazorik ez nuen izan eta, nik nahiko nukeen aldaketa ez bazen ere, aurrera eraman ahal izan genuen. Zoritxarrez, gure etapan proposamena aurkeztu genuenean eta jende gehiago animatzeko eskatu zenean, beste inork ez zuen iniziatibarik hartu eta gure mailako bi irakasleok bakarrik geratu ginen.\nLehen ikasturte hori funtsezkoa izan zen. Begi asko gure esperientziari so zeuden eta, zergatik ez, arrakasta izango ote zuen beldurra ere bazegoen.\nBada, gure ikasleengan antzeman genuen aldaketa erradikala, gure jardunean egin behar izan genuen ahalegin berezia eta transmititzen genuen zoriontasuna, lankideek egunero ikusten zutena… agerian uzten zuten zerbait handia gertatzen ari zela. Horregatik, maila hartako gurasoek ikastolari gisa horretako lanketa batekin jarraitzeko eskaera egin ziotenean, betikoari eutsi nahi dioten irakasleek urduritasun ikaragarria erakutsi zuten. Alde batetik, esperientzia xume horrek Ikastolen Elkarteak eskaintzen zigun testuliburuetan oinarritutako eredu tradizionala kuestionatu ez ezik, komunitateko kide ezberdinetara iristen ari zen eta arriskuan jartzen zen ordura arte ukitu ezinak ziren gauza asko, eta bestetik, betiko praktikei atxikituta eta euren immobilismoa justifikatzeko era guztietako aitzakiak erabiltzen zituzten gainontzeko irakasleak nabarmen geratzen ziren.\nAldaketa horren etsaientzat beste “muturreko” bat iritsi zen Ebaluazio Diagnostikoaren emaitzak iritsi zirenean. Izan ere, ekimen horretan murgildu ziren ikasleek arlo guztietan inoizko emaitzarik onenak lortu zituzten. Guretzat ebaluazio horrek ezertxo ere esaten ez badigu ere, emaitza onak lortzeko betiko lanketa eraginkorragoa dela defendatzen zutenak, argudiorik gabe geratu ziren.\nTestuinguru horretan, askotan gertatzen den bezala, aldaketak moteltzeko balazta guztiak aktibatu ziren eta ez zen makala izan gure aurrean topatu genuen guztia. Nolanahi ere, sistema horretan lehen zuloa eginda zegoen eta beste irakasleak ere aldaketaren bidea urratzen hasi ziren. Horretan gabiltzan irakasle guztion balorazioa oso ona bada ere, une honetan, oraindik denok gurdi horretan ez gaude eta beste urrats kualitatibo bat eman beharra daukagula sentitzen dudanez, ataka baten aurrean nagoela iruditzen zait. Aldaketa gehiago pentsatzen eta prestatzen ari naiz, baina ez dakit aurrera egiteko indarra izango ote dudan. Orain dela hamarkada bat proposatzen genuen aldaketatik oraindik ere oso urruti gaudela eta alde guztietatik aurre hartzen digutela ikusteak pena ikaragarri ematen dit eta ia ezinezkoa egiten zait beharko nukeen gogoarekin lanketari heltzea.\n[panel anim=”rotateIn” ]\nHezkuntzaren ikuspegi pertsonala\nZein da hezkuntzaren xedea?\nBi joera nagusitzen dira: lehenak, funtsean, doktrinamendua bilatzen du eta, horrekin, ikasleek txiki-txikitatik erreferentzia marko bat dute non men egiten ikasiko duten, gauzak kuestionatuko ez dituzten, gizartearen egituraketa zalantzan jarriko ez duten… Bigarrena, berriz, Ilustrazioaren garaikoa da eta goi mailako balioen artean sorkuntza, ikerkuntza, etengabeko ikaskuntza, jakin-mina, iritzi kritikoa… jartzen ditu.\nGuztiok bigarrenaren alde gaudela diogun arren, garbi dago xede horiek lortzeko indarrean jartzen ditugun proiektuak, erabiltzen ditugun metodologiak, baliabideak, ebaluazio ereduak… ez direla neutralak eta agerian utziko dutela egitasmo edo jokabide bakoitzaren atzean zer den benetan ezkutatzen dena.\nHorregatik, curriculum guztietan eta ekimen guztietan xede horiek agertzen badira ere, arreta handiz aztertu behar dira proposatzen dituzten metodologiak, baliabideak, ebaluazio proposamenak…\nHori guztia aintzat hartuta, eta gehiegi ez luzatzearren, horra hor niretzat hezkuntza ekimen guztietan bermatu beharko genituzkeen aspektuak:\nIkasleak ez dira etorkizuneko hiritarrak, egungoak baizik. Horrek esan nahi du euren ahotsak zer esan handia duela eta gure gizartean eragile aktiboak izan daitezen aukera errealak eskaini behar dizkiegula.\nIkasle guztiak ezberdinak dira. Homogeneizazioa sustatzen duten metodologiak, baliabideak… baztertu behar dira. Adimen guztiak eta ikas-estilo ezberdinak garatzeko proposamenak luzatu behar dira.\nGauzak eginez ikasten dugu. Besteek eginikoa erreproduzitzea baino, lehentasuna eman behar zaio gauzak sortzeari.


Ivan Krilov - Wikipedia, entziklopedia askea.\nMosku, 1769ko otsailaren 2a (juliotar egutegia)\nSan Petersburgo, 1844ko azaroaren 9a (juliotar egutegia) (75 urte)\nhizkuntzalaria, poeta, idazlea, kazetaria, alegialaria, dramagilea, argitaratzailea, itzultzailea eta haur literatura idazlea\nIvan Andreievitx Krilov, errusieraz Иван Андреевич Крылов (Mosku, Errusia, 1769ko otsailaren 13a - San Petersburgo, Errusia, 1844ko azaroaren 21a), errusiar idazlea izan zen.\nLiteratura-genero guztiak landu zituen baina alegia-idazle gisa nabarmendu zen. La Fontaineren mireslea zen eta haren taxuko lanak (bederatzi bilduma orotara) eman zituen argitara. Errusiarren izaeraren eta portaeraren adibide eta erakusgarritzat jo izan dira bere lanak.\nWikimedia Commonsen badira fitxategi gehiago, gai hau dutenak: Ivan Krilov


Iced Out Diamond Money Bag Zintzilikaria (10K) - Popular Jewelry\nDiamante dirua poltsa zintzilikatua (10 k)\nDiru poltsako zintzilikario bikaina, dolarraren ikurrarekin urre hori koloreko diamante biribil zuriz apaindutako pieza osoan.\nHarribitxia: Diamanteak (1.18 CTW). Ebaki distiratsua\nAltuera: 43.5 mm.\nZabalera: 24 eta abar.\nEskuragarri pisua: ~ 7.8 gramo *


Errege emerituak ez du koronabirusik, baina Gabonetan ez da etxera itzuliko\nJuan Carlos I.a, bere seme Felipe VI.aren alboan. Artxiboko irudia: EFE\nErrege Etxeak gezurtatu egin du Juan Carlos I koronabirusagatik ospitaleratuta dagoela, ostegun goizean hainbat hedabidek informazio hori argitaratu ostean. Komunikabide batzuk Juan Carlos I.a Abu Dhabiko klinika batean kokatu dute.\nGabonetan etxera ez itzultzeko erabakiari dagokionez, erregeak mezu bat helarazi die bere ingurukoei, esanez, dagoen osasun-egoera kontuan izanda, nahiago duela dagoen lekuan geratzea.\nErrege emeritua Abu Dhabin dago iragan abuztutik. Hara bidaiatu eta bere bizilekua Espainiatik kanpo ezartzea erabaki zuen. bere bizitza pribatuko "iraganeko gertakari batzuek izandako oihartzun publikoaren aurrean" hartutako erabakia izan zela argudiatu zuen orduan Felipe VI.aren aitak, eta bere semeari Estatuko buru lana erraztu nahi ziola.\nEspainiara itzultzeko aukerak eztabaida politikoa sortu du azken egunetan. Horren harira, Pedro Sanchez Espainiako Gobernuko presidenteak, kazetarien galderei erantzunez, erabaki horri buruz Errege Etxeak bakarrik hitz egin behar zuela erantzun zuen.


Begoña Errazti: «UPNk gehiengorik lor ez dezan saiatu behar dugu» | EA - Eusko Alkartasuna\nHasiera » Gaurkotasuna » Begoña Errazti: «UPNk gehiengorik lor ez dezan saiatu behar dugu»\nBegoña Errazti: «UPNk gehiengorik lor ez dezan saiatu behar dugu»\nArgitaratua honek egina: Prentsa Bulegoa data Mai 18, 2003 honetan: Gaurkotasuna\nBegoña Errazti Barakaldon jaio zen, 1957an, baina aspaldian Iruñean bizi da. Historiako lizentziaduna da, eta Enpresa Kudeaketarako masterra du. Politikan buru-belarri sartu aurretik, Nafarroako Ikastolen Federazioko kudeatzaile izan zen.\nETA bigarren aldiz agertu da kanpainan, eta su-etenik ez dagoela esan du.\nETAk euskal gizartearen aurrean porrot egin duela berretsi du. Gizarteak indarkeria bukatzeko exijitzen dio, baina ez dio erantzuten. Indarkeria da zentralismo espainiarrak gure eskubide nazionalak ukatzeko erabiltzen duen argudioa. ETAk parte hartu nahi du hauteskundeetan, baina ez dugu haren ordezkaritza onartzen. Gure bidetik segituko dugu, gure herriari subiranotasunaren aldeko aurrerapausoak eskainiz, eta epe laburrean landu beharreko gaiak bakegintza eta normalizazio politikoa direla kontuan hartuz. Gainera, komunikatuak PPren estrategiari, ETA dena delako argudioari, arrazoia ematen dio, eta Batasunaren mundua inplikatzen du.\nAuBri botoa emateko eskatu du. Zer eragin izanen du horrek ezker abertzalean?\nTxarra. Batasuna ETArekin inplikatu du, PPri arrazoia emanez. Hori erantzukizun falta izugarria da.\nETAk gu etsai moduan ikusi gaitu beti, eta etsaiak izaten jarraitzen dugu. Gure bidea da irtenbideak bilatzea eta gure eskubide nazionalak eta subiranotasuna lortzeko pausoak ematea, baina inolaz ere indarkeriarekin.\nIlegalizazioak UPNren mesederako direla esan duzu egunotan. Erregionalistek lor dezakete gehiengoa?\nUPNk gehiengorik lor ez dezan saiatu behar dugu. Baliogabeko botoa ematerakoan, pentsatu behar da boto hori UPNren egoitzara bidaltzen dela zuzenean. Ardura handia eduki behar da hauteskundeotan, eta botoa eman erakundeetan ordezkatua egoteko. Salbuespen egoera batean gaude eta botoak behar dira, baina ez baliorik gabeko botoak. UPNk Nafarroa bakarra defendatzen du, eta apurtu egiten da askotariko Nafarroa. Euskal nortasuna duen Nafarroaren aurka doa, eta apurtu egin nahi ditu Nafarroak Euskal Herriko beste lurraldeekin eduki ditzakeen harremanak eta elkarlanak. Ezin dugu ahaztu UPN PP dela, eta PPren estrategiarekin indarkeriak bere hartan jarraituko lukeela. PPren hitzaldian ETA apena agertzen den; abertzaletasuna da etsaia.\nUPN-PPk gizarteratu nahi duen «euskal nazionalistekiko izuaren mezua» gauzatuko da?\nUPNk PPren estrategia berari jarraitzen dio. Abertzaletasuna da etsaia eta gauza guztien errudun, eta Miguel Sanz frankismo garaiko hizkera erabiltzen ari da, pertsona eta siglekinmehatxatuz. Horrek esan nahi du ez duela argudiorik nolako Nafarroa nahi duen azaltzeko. Gainera, indarkeria egoera erabili nahi dute euren mesederako. Politikariei eskatu behar zaigu herritarren arazoak moldatzeko zer eginen dugun esatea, eta haiek alderantzizkoa egiten dute: erantzukizunik gabe jokatzen ari dira.\nJuan Jose Lizarbek UPNren alternatiba izateko ezinbestean zuen laguntza behar duela esan duzu asteon. Ordainean zein akordio eskatzen duzue?\nNafarroa askotarikoa dela onartu behar du PSNk, euskal nortasuna duela eta autogobernua garatu egin behar dela. Baina autogobernua ez da bakarrik falta zaizkigun eskumenak lortzea: eskubide historikoak ere aldarrikatuko ditugu. Ongizate gizartea bermatzeko eskubide horiek garatzea behar-beharrezkoa da. Era berean, hizkuntza politikan aurrerapausoak eman behar dira. Arlo guztietan garatu behar du euskarak, eta lan munduan ere bai.\nZer lortzeko asmoa du EA-EAJk?\nGora egingo dugu. Ez dut kopururik jarriko; ez dut inoiz egin eta ez dut orain egingo. Inkesten arabera asko igotzen gara, eta asmoak oso onak dira, baina ikusi behar.\nHala ere, Gobernuak eta Parlamentuak ez dute ordezkatuko Nafarroako gizarte osoa.\nEz. Hauteskundeotan ordezkaritza politiko bat falta da, eta gabezia demokratiko batean gaude. Baina, ez bakarrik ilegalizazioengatik, baita indarkeriak bizitza politikoa baldintzatzen jarraitzen duelako ere. Hauteskunde nahasiak dira, eta legegintzaldia ere nahasia izango da. Saiatu behar dugu gizartearen dauden planteamendu ezberdinak zein diren ikusten, eta erakundeetatik kanpo utzi duten arren Batasunaren ordezkaritza kontuan hartu beharko dugu. Hurrengo urteak oso zailak, baina oso garrantzitsuak izango dira normalizazio politikoa lortzeko, eta afera horretan ezinbestekoa da Batasunaren eta bere ingurukoen iritzia jasotzea, eta horretan saiatuko naiz.


Egun beltza - Lubakietatik\nLubakietatik | 2008-03-10 09:19\nZoritxarrez, askok espero zuena gertatu zen. Usteari izen abizenak jarri dizkiote. Hauteskundeetan eragina, presentzia izan nahi zuen. Lortu du. Baina ez noa gehiago horrekin nahastea. Merezi duen ere ez dakit eta. Asperdura eta higuina gailentzen ari zaidan sentsazioa daukat.<?xml:namespace prefix = o ns = "urn:schemas-microsoft-com:office:office" />\nZoritxarrez, urrun bezain hurbil sentitu dut tiroen oihartzuna. Urrun beste gehienentzat bezala anonimoa baitzen niretzat ere. Hurbil gertatutakotik berrehun metro edo gutxiagora nengoelako. Ezin nuelako sinistu nola hamaikagarren aldiz hanka sartu zezaketen. Atentzioa lortu nahian pertsona baten heriotza eragin zuelako. Gu ordea, ezer gertatu ez balitz bezala klasean. Absurdua zen probabilitateak ematen egotea probabilitate gutxi baitzuen bizirik irauteko. Burua ez genuen klasean baina han geunden. Berriz ere etsipena. Berriz ere urduritasuna. Berriz ere lasai bizi ezina. Berriz ere zure ideiak aldarrikatu ezina. Gero eta probabilitate gutxiago ikusten nion amaiera zoriontsuari. Estatistikek garbi zioten, zerbait gertatuko zen. Eta gu klasean, heriotza batek minik egingo ez balu bezala, ezer pasatu ez balitz bezala, mundua lehen bezain gaizki balihoa bezala. Aurpegietan nabari zen zerbait aldatu zela.\nHori gutxi balitz klasean ere hanka sartu zuen maisuak. Ez dut zalatza izpirik ere bere ontasun eta intentzio onenarekin ematen duela eta eman zuela ostiraleko klase hura ere. Baina probabilitateen ariketa bat gaixotasun grabe baten adibideekin jartzea? Kasua da ez dakizula zure ikasleen bizitzaren berri. Agian, baten batek hurbiletik bizi du egoera hori eta hain gordin adieraztea ez da bidezkoa. Sentimenduak zenbaki bihurturik. Barrutik jaten ari den gaitza hain natural, hain gordin, hain lasai plazaratzea oker handi bat izan zen. Hemen ere egunerokotasunetik haratago zihoan gai gogorra lekuz kanpo aterata. Ez zen konturatu min egin zezakeela gaia halmoduz aterata. Batzuetan politikoki zuzenago izaten jakin beharra dago. Trago txarrak sahiestu asmoz ariketak pixkat hobeto pentsatu eta ondorioak ateratzea gustatuko litzaidake.\nAlperrik da eguna ilun dihoanean eguzki printza bat agertzea. Baina azkeneko aldiz gertatuko zenaren itxaropenean lokartu ninduen ostiral gauak. Hala izan dadila!


Gaiak: Gerra Zibileko oroitzapenak - Euskonews\nGOMEZ, Ane MAIZTEGI, Garbiñe\nBenedicta Aboitizen ilobak Mutrikun jaioak dira eta bertan bizi dira. Bera Lekeition jaiotako emakumea da. Soraluzen ezkondu zen eta semea Mutrikura etorri zen bizitzera. Benediktak Franko garaiko bizipenak azaldu dizkigu. Benedicta lekeitiarra.


32 ikastetxek hartu dute parte Bizkaian kultura ekintzailea sustatzeko Egin eta Ekin programan - Komunikazioa - Bizkaia.eus\n2022(e)ko maiatzaren 20(a) 13:25\n37 ikastetxetako 1.325 ikaslek hartu dute parte ikasturte honetan Egin eta Ekin programaren edizio berri batean. Programa horrekin, Bizkaiko Foru Aldundiko Ekonomia Sustatzeko Sailak lurraldeko etorkizuneko ekintzaileak lantzen jarraitzen du.\nBEC izan da aurten ere guztien artean gehien nabarmendu diren proiektu, asmakizun eta negozio-planen sariak banatzeko ekitaldia jaso duena. Bizkaiko etorkizuneko ekintzaileen harrobi handi bat dago hemen ziurtatu du Ainara Basurko Ekonomia Sustatzeko diputatuak ekitaldiaren hasieran parte hartu duenean eta gazteak beren helburuak lortzeko prestatzen jarraitzera animatu ditu.\nEgin eta Ekin 2008an abiarazi zen, eskola-etapatik ekimen ekintzailea sustatzeko helburuarekin. Horrela, kultura pixkanaka aldatzen joan da, eta balore batzuk sartu dira: sormena, erabakiak hartzea, arazoak konpontzea edo erabakiak hartzea, besteak beste.\nDBHko eta Batxilergoko ikasleei zuzenduta dago, eta ikasturtean zehar gaitasun pertsonalak garatzeko tailerrak (99) programatu dituzte, enpresa-esparruko oinarrizko printzipioak ikasteko (33), hitzaldiak ekintzaileekin (68) eta bisitak enpresetara (55). Era berean, ikasturtean zehar parte hartzen duten ikasleek enpresa-praktika bat garatu behar dute. DBHko lehen zikloan Asmakuntza Tailerra lantzen da. Eta bigarren zikloan eta Batxilergoan negozio-plan bat garatu behar dute.


Ikasleen inaugurazioa Bidasoako campuseko eraikinaren haunditzea delata.Inauguración por parte de los alumnos de la ampliación del edificio del campus de Bidasoa.\nMondragon Unibertsitatea (Mondragon Unibertsitatea, 2011-03-31)\nMartxoak 30an, Mondragon Unibertsitateko Enpresagintza Fakultateko Bidasoako campus-ean, ikasleek antolatutako jaia izan zen edifizoaren haunditzea arrazoi zelarik. Antolaketa guztia MUgi Hadi ikasle taldearen esku egon ...\nHobetuz bitartez finantzaturiko kurtsoak Enpresagintzan: inskripzioa zabalik.Cursos financiados a través de Hobetuz en Enpresagintza: plazo de inscripción abierto.\nHobetuz-eko kurtsoak martxan jartzera doaz. Kurtso hauek lanean eta langabezian daudenentzat doan izango dira.\nEunate Eliok, Mondragon Unibertsitateko Irakasle eta Ikertzaileak bere Doktore-tesia irakurri berri du.Eunate Elio, Profesora e Investigadora en Mondragon Unibertsitatea acaba de leer su Tesis Doctoral.\nMondragon Unibertsitatea (Mondragon Unibertsitatea, 2011-07-08)\nEunate Eliok, Mondragon Unibertsitateko Irakasle eta Ikertzaileak, bere Doktore-Tesia "Igualdad en el gobierno cooperativo. Participación de las mujeres en los consejos rectores de las cooperativas de Mondragon" irakurri ...\nEnpresariak eta ekintzaileak bildu ditu Mondragon Unibertsitateak, Estatu-mailan bakarra den Barne Ekintzailetza eta Berrikuntza bidezko Masterraren aurkezpen-ekitaldian.Mondragon Unibertsitatea reúne a empresarios y emprendedores en la presentación de su Máster en Intraemprendizaje e Innovación, único del Estado.\nJuan Freire, berrikuntza pedagogian nazio- eta nazioarte-mailako gurua eta erreferentea dena, ekitaldi honetan izan zen, eta irakasle ere arituko da masterrean.\nJunior Enpresei buruzko Biltzar Nazionalak, aurten Mondragon Unibertsitateko ikasleek antolaturikoak, ehun gazte enpresari inguru bilduko ditu.El Congreso Nacional de Junior Empresas, que organizan este año estudiantes de Mondragon Unibertsitatea, reunirá a más de 100 jóvenes empresarios.\nMondragon Unibertsitatea (Mondragon Unibertsitatea, 2011-11-21)\nEkitaldiak gazte ekintzaileen txostenak izango ditu, eta bertaratuko direnei beren esperientziak azalduko dizkiete. Hainbat gazte izango dira, hala nola Asturix enpresaren sortzaile Luis Valcuende, garraio iraunkorraren ...\nMondragon Unibertsitateak 2.0 arloaren alde egin du apustu, Marketin Digitaleko Zuzendaritza Master batekin.Mondragon Unibertsitatea apuesta por el mundo 2.0 con un Máster en Dirección de Marketing Digital.\nMondragon Unibertsitatea (Mondragon Unibertsitatea, 2011-11-23)\nMasterra marketin- eta komunikazio-sektoreko profesionalentzat da, baita marketinaren eta/edo ekonomia digitalaren esparruan beren lanbidea garatu nahi dutenentzat ere.\nOñati, enpleguaren hiriburu eta enpresekin eta erakundeekin lotura duen unibertsitatea bertan.Oñati, capital del empleo y con una universidad relacionada con empresas e instituciones.\nETB1ek bere "Arratsaldero" programan erreportaje interesgarri bat kaleratu du eta bertan Mondragon Unibertsitatean badu bere garrantzia.\nZer zapore dute markek?¿A qué saben las marcas?\nGastronomiaren eta kontsumoaren sektoreko aditu batzuk, hala nola Xavier Olivé (Xavier Olivé Associats), Álvaro Boada (De Dietrich - Grupo FAGOR Group Taldea), Elen Orcolaga (Angulas Aguinaga), José Luis Lapuente (Errioxako ...\nBerdintasunaren aldeko gosaria ospatu zen Enpresagintza fakultatean, 30 pertsona ingururen parte-hartzearekin.Alrededor de 30 personas participaron en el desayuno que se celebró en la Facultad de Empresariales en torno a la igualdad.\nMondragon Unibertsitatea (Mondragon Unibertsitatea, 2011-06-09)\nHiru emakume zuzendarik beraien ibilbide profesionalaren gaineko esperientziak kontatu zizkieten gosari-ekitaldira joan ziren 30 ikasle eta irakasle ingururi. Hau ez da izan horrelako lehenengo ekintza Enpresagintza ...


Vitoria-Gasteizko Udalaren web-orria - Udaleko hezkuntza jarduerak - 2019-2020 ikasturtea - Jar zaitez haien lekuan\nJar zaitez haien lekuan\nIzen-ematea: irailaren 6tik 27ra. Izena ematea, online.\nJarduera artistiko eta sortzailea; ikasleek labirinto batean barrena bidaiatuko dute, eta lau pertsonaiaren bizitzak ezagutuko dituzte. Oso pertsonaia ezberdinak dira, eta haien bizitzetatik abiatuz jendearekin enpatizatu ahalko dugu: orientazio sexual, identitate sexual, genero-adierazpen edo/eta genero-identitate ezberdina dutenak, desgaitasun egoeran daudenak. Pertsona horiek guztiak migratzaileak dira. Lau kontakizun laburrek eta pertsonaien tamaina handiko lau marrazkik aurkezten dizkigute, topiko eta aurreiritzietatik urrun. Amaitu gabeko lau istorio dira, eta pertsonaiaren larruan sartzeko eta enpatiak iradokitako amaiera idazteko gonbita.\nIrudi eta kontakizunen labirintoaren irteeran ispilu handi bat dago, eta bertan geure burua ikusiko dugu, guztiok garelako migratzaileak, edo izan gaitezkeelako une jakin batean. Azken batean, bizitzea egokitu zaigun denboran, migratzaileak gara espazioan. Erakusketa-lantegiak estereotipoek eta zurrumurruek bizikidetzan eragin ditzaketen kalteez sentsibilizatu nahi du, eta jarrera xenofobo eta homofoboei eta oro har ezberdinarekiko gorrotoari aurrea hartu nahi die, tresna gisa enpatia sustatuz.\nGiza eskubideen eta kulturen zein ezberdinen artean normaltasunez bizitzearen defentsarekin konprometituta dauden bertako zenbait artistak landu dituzte irudiak eta kontakizunak.\nGizalegea, ekitatea, inklusioa.\nEnpatia eta aniztasunaren kultura garatzea.\nMigratzaileak eta beste gutxiengo batzuk beti egoera negatiboekin identifikatzen dituzten topikoak eta aurreiritziak baztertzea.\nSormena eta irakurketarekiko zein idazketarekiko interesa sustatzea.\nDBHko eta DBHOko ikasleak eta beste talde batzuk.\nLekua: ikastetxeetan bertan.\nEgutegia: eskaera onartu ondoren zehaztuko da ikastetxearkin batera egutegi eta ordutegia.\nIraupena: ordu ta erdi gutxi gora behera.\nHizkuntza: euskara edo gaztelania.\nIzen-ematea: aldez aurretik izena eman behar da.\nAntolatzailea: Alkatetzaren eta Erakunde Harremanen Saila, Bizikidetza eta Aniztasun Zerbitzua.\nHarremanetarako: Zuriñe Sanz. 945 16 16 16, luzp.: 6522. zsanz@vitoria-gasteiz.org.


Irribarrea ezin da galdu - GARA\nIrribarrea ezin da galdu\nUmorea gutxi lantzen duen herria dela gurea esan ohi da euskaldunoz sarriegi. Dantzaleku bakarra tabernako barra dela edota ligatzea bai baina larrutan egitea ezinezkoa dela esaten den bezalaxe. Hori horrela dela esango duenik izango da ziur, baina Euskal Herriko mitoez harago, eskerrak politikari profesionalek, eragiten duten haserrearekin ultzera bat edo beste sortzeaz gain, irribarrea galtzea ezinezko egiten diguten.\nHala, astebeteren buruan Espainiako presidentea preso politiko guztiak aska ditzatela eskatzen entzun dugu. Hori bai, Kuban. Eta bi egunera, berriz, Euskal Herrian preso politikorik ez dagoela ziurtatzen. Baina Madrildik hobeak iritsi dira, euskal herritarrentzat justizia zantzurik ez duen auzitegi berezitik. Nelson Mandelak ez omen zituen sekula armak hartu! Orain, akaso, historia pixka bat ikasi ostean Bakearen Nobel Saria ken diezaioten eskatuko dute.\nBaina urrutira joan gabe, Gipuzkoan ere baditugu Komediaren Kluberako hautagai kaskar ugari. Amaitzen ez diren bide lanetan dabiltzan herrialdeko errepide sareko tarte gehiagotan bidesaria kobratu nahi dute. Hori bai, agindua eman duten horiek Batzar Nagusietara joateagatik ere kobratu egiten dute; eta horien bidesariak nork ordaintzen ditu? Beraiek ala herritarren poltsikoek? Ikurrinaren defentsan ere pareko. Piper-potoa ederki ikusten baita Aldundiaren goialdean.\nLehendakariek, ostera, bestelako maila bat dute, noski. Ez omen zen laguntza berezia izan Euskalteleko presidente Jose Antonio Ardanza helikopteroz ospitalera eramatea. Ez noski, baina bihotzekoak niri joko balit, helikopteroa usaindu ere ez nuela egingo ziur. Baina Lopezena hobea da oraindik. Atzo herritarren galderak erantzuten aritu zen; to galdera: �Zer esango zenioke ikasi nahi ez duen gazte bati?�. To erantzuna: �Ikasketak edozein herritarren etorkizunerako giltza dira�. Berak ez omen ditu, eta lehendakaria da. Bejondeiola!\nEta bertsotan bezala, onena amaierarako. Gobernu espainolaren Baskongadetako ordezkari Mikel Cabiecesek bota duena: euskal herritarrak indar polizial espainolekin zorretan gaudela azken hamarkadotan bakearen alde egin dutenagatik. Lazkao Txiki lekutan utzi du euskalduntasuna izenean bakarrik duen horrek! Ez daukagu ez patu makala herri honetan!


GAMLEHULT Biltokidun oin-euskarria, ratana/antrazita - IKEA\nGAMLEHULT Biltokidun oin-euskarria\nEskuz ehundutako ratanezkoa da, material bizi horrek itxura esklusiboa ematen dio eserleku gisa edo gauzak gordetzeko ere erabil dezakezun oin-euskarriari. Material naturalak bero-ukitu bat ematen dio etxeari.\nOin-euskarri bakoitzak ez du parekorik, artisau trebe batek eskuz txirikordatu baitu.Ratana denbora igaro ahala patina ederra lortzen duen materiala da.Oin-euskarria muntatzen erraza da: nahikoa da hankak torlojutzearekin.FIXA babes autoitsaskorrekin osa daiteke, zorua urratuetatik eta higaduratik babesteko.Diseinatzailea\nEserlekuaren egitura/ NOTRANS:NOTRANS, Poliester-hauts estaldura\nMaterial berriztagarria (ratana).\nGAMLEHULTBiltokidun oin-euskarriaArtikulu kopurua:104.343.09\nZabalera: 51 cmAltuera: 21 cmLuzera: 63 cmPisua: 5.50 kgPaketeak: 1\nMuntatzeko argibideakGAMLEHULT Biltokidun oin-euskarria104.343.09\nBeste dokumentu batzukGAMLEHULT Biltokidun oin-euskarria104.343.09\nGonbidatu natura zure etxera saguarekin\nSagua borondate propioa duen materia bizia da. Horregatik lan egiten dugu ehule esperimentatuekin, arratoien anduiei forma ematen dietenak, produktu funtzional bihurtu arte. Lankidetza horrek esan nahi du zure etxean eskura egindako altzariak izan ditzakezula, gizakiak eta naturak elkarrekin sortuak.\nZumea hazkunde azkarreko palmondo bat da, eguzkitan egosi eta lehortu behar dena, gure etxeetan eseri, atseden hartu edo apaintzeko modu desberdinetan hezi ahal izan baino lehen. Hemen sartzen dira ehuleak. "Haiek gabe ez ginateke gai izango benetako sagu-produktuak egiteko. Makinek kopiatu ezin dituzten trebetasunak dituzte ", dio Andreas Fredrikssonek, gure sagu-altzari batzuk artisauekin batera diseinatu dituenak.\nZumearekin posible da beste materialekin lortzen zailak diren forma biribilak eta organikoak sortzea. Arratoi andui bakoitzak kolorea eta forma aldatzen ditu. Ondorioz, ezinezkoa da berdin-berdin ikusten diren bi altzari egitea. Bestalde, sentipen beroa eta etxekoa duten artikulu bakarrak lortzen dira. "Badaude lan egiteko material errazagoak, baina saguaren bizitasuna da izaera ematen diona. Gutako askok etxean ditugun beste gauza batzuekin kontraste atsegina sor dezake ", dio Andreasek.\nArratoia behar bezala tratatzen bada, ia dena bihur daiteke, baita pakete lau batean sar daitezkeen forma eskuzabaleko altzariak ere. Baina diseinua ez dago soilik diseinatzailearen eta artisauaren esku. "Ama naturarekin lankidetzan aritu behar da eta irtenbide berriak aurkitu, baina dena harmonian egoteak merezi du", gaineratu du Andreasek.\n“Ratana edo banbua bezalako zuntz naturalekin lan egitea gustatzen zaigu, material berriztagarriak eta naturalak dira, objektu paregabeak sortzeko. Aski onena material hauek modu berrian erabiltzea izan da. Metalezko egiturak zituzten zuntz naturalezko altzariak ekoitzi nahi genituen, itxura moderno eta arina sortzeko. Gainera, mugitzeko errazak eta pakete lauetan paketatzeko errazak izatea nahi genuen. Planetarako hobea da, baita zure etxera garraiatzeko ere”.\nAndreas Fredriksson, Jonas Hultqvist, Willy Chong, diseinua\nBiltokidun oin-euskarria, ratana/antrazita


Hemen zaude: Hasiera / Berriak / Ikasgela geodesikoa\nLizarraldea BHIk nekazaritzako eta ingurumeneko gune bat sortu du, frutarbolak, baratzea, basoko lorategia eta konposta egiteko lekua dituena. Gune horretan domo geodesiko bat eraiki da; balio anitzeko espazioa da, eta ikastetxearen sinbolo bihurtu da.\nDomoa eraikitzeko prozesu guztia blog batean dago dokumentatua. Ikasturte honetan garatzen ari den hezkuntza-berrikuntzako proiektu baten barruan kokatzen da, eta lorategia birmoldatzen lagundu duten frantses ikasleen bisita bat ere barne hartu du.\nNahi izanez gero, hemen irakur dezakezu Diario de Navarran 2020ko urriaren 21ean argitaratutako berria, , eta hemen Diario de Noticias egunkariak argitaratutakoa.


Ama hasiberriaren balada | barretartia\nAma hasiberriaren balada\nagosto 29, 2012 · de barretartia\t· en Irakurtzeko.\t·\nGaur lau urte Zihara, nere alaba zaharrena jaio zela. Horren haritik, Usurbilgo Noaua! aldizkarian hainbat artikulu argitaratzen joan naiz amatasunaren inguruan.\nGaurko egunak aitzakia polita ematen dit berriro lehen artikulu hura gogoratzeko.\nHiru hilabete pasatxo dira “kargu” berria hartu dudanetik. Hiru hilabete ZORAGARRI; hiru hilabete SINESTEZIN; eta zergatik ez, hiru hilabete ERO.\nEz naiz hemen hasiko ama izateak suposatzen duena deskribatzen (ez dut uste hain gauza handia azaltzeko gai izango nintzakeenik). Asmo xumeagoarekin, “hasiberri” honek egunero topatzen dituen hainbat egoera xelebre kontatu nahi ditut, bere kargupean hankagorririk ez dituenarentzat guztiz ezezaguna den mundu oso baten existentzia emateko (duela hiru hilabetetatik ezagutzen hasi naizena).\n· Logistika. Ia ezin sinistukoa da gaur egun haur batek behar dituen (edo behar dituela uste dugun) gauza pila imajinatzea. Uste dut NASAk Martera joateko behar duen azpiegitura sinpleagoa dela gure txikiena baino: lehen hilabetetako sehaska txikia edo moisesa; handixeago egiten deneko sehaska “ofiziala”; paseatzera ateratzeko kotxezitoa; gainean eramateko kanguroa; autoan jartzeko ahulkia; bainurako ajuarra (Donostiko La Perla bainuetxean dituzten baino gauza gehiagorekin)… eta abar eta abar. Hainbeste trasterekin umea non dagoen ahaztu ez bazaizu, gaitz erdi.\n· Pardelak. Badaude tamaina desberdinetakoak, neska edo mutilentzat, animalitxoekin, xurgatze-maila desberdinekin, banda elastiko handiagoarekin… Hain da konplikatua mundu hau, ez baita harritzekoa lehen aldian etxera lau talla handiagoak diren paketearekin bueltatzen bazara. Lasai; hilabete baten bueltan pixohialetan katedraduna bihurtuko zara eta.\n· Poltsa. Goian aipatutako logistikaren zati bat da, baina aparteko puntua behar duena. Behin ama (edo aita, edo haurraren zaintzaile) izanda, BETI eraman behar duzu gainean poltsa. Bertan txikiarentzat aldatzeko erropatik hasita txupetearaino aurkitu dezakegu, eta tartean babak garbitzeko toallatxoa, jostailu kuttuna, kolikoentzako homeopatia, ipurdia garbitzeko toallak, pardelak (bere tamainakoak, ahal bada), haurraren osasun kartilla (aurreko egunean pediatra izan duzu eta ateratzea ahaztu zaizulako) eta azkazalak mozteko guraizeak, BESTEAK BESTE! Ez da harritzekoa beraz poltsak Olentzeroren zakuaren tamaina izatea, eta behin baino gehiagotan altxatu ezinik ibiltzea. Poltsa zure gorputzaren luzapen bat bihurtzen da, hainbeste gauza “beharrezko” dituenez toki guztietara eramatea ezinbestekoa delako eta noizbait ahazten bazaizu AKABO!\n← Zoriontsu izateko, motibatu


Euskadiko Gipuzkoar Aurresku Txapelketa — dantzan.eus\nHemen zaude: Hasiera › Albisteak › Euskadiko Gipuzkoar Aurresku Txapelketa\nEuskadiko Gipuzkoar Aurresku Txapelketa\nIone Arnaez Barandiaran\nAlkartasuna Euskal Dantza Taldeak, Euskadiko Gipuzkoar Aurresku txapelketako antolatzaileak, eskutitz honen bitartez ondorengo erabakiaren berri eman nahi dizue: Euskadiko Gipuzkoar Aurresku Txapelketa bertan behera uztea erabaki dugu.\nErabaki zail hau taldeko partaide guztion arteko eztabaida sakon baten ondorioa da eta ondorengo arrazoi nagusietan du bere ardatza:\nDuela 25 urte sortu zen Aurresku txapelketa hau, Alkartasuna Euskal Dantza Taldeak bultzatu eta antolatu izan du. Bere helburua aurreskua berreskuratzea, ezagutaraztea eta indartzea izan da. Hau dela eta herri ugaritako dantzariak elkartu eta leihatu izan dira urte luzez, bakoitzak bere dantzatzeko modua zuelarik. Gaur egun dantza mota hau garatu, perfekzionatu, eta horrenbeste landu ostean, txapelketak bere helburua bete duela deritzogu.\nEpaileen esku dauden txapelketako arauek eta dantzarien lehia biziak, azken urteetan aurreskua gehiegizko bateratasunera bultzatu eta bilakarazi dute. Hau dela eta, haseran herrialde bakoitza ezberdintzen zuten arrastoen kontra egin dugu, eta gaur egun denek “berdin” dantzatzen dute, edozein herritakoak izanagatik.\nHerrian instalazio estali eta itxirik ez egoteak txapelketa gehiago garatzeko aukerarik ez digu ematen. Oso garrantzitsua baita aipatzea Pasai Antxon ez dagoela ez polikirol-degirik, ez antzokirik, ez frontoi estalirik, edo areto estali dezenterik. Alde batetik dantzariek beraiek eskatzen dutelako esparru egokituago bat, eta bestetik telebista eta komunikabideen aurrean ere txapelketa karpa batean burutzeak ez dituelako betetzen beraien eskariak. Honek eragin du azken urteetan, ETBk, adibidez, ez grabatzea eta ez zabaltzea txapelketa.\nArrazoi guzti hauek laburbiltzen duten Euskadiko Gipuzkoar Aurresku Txapelketaren egoera ondo aztertu ondoren, txapelketaren antolakuntza bertan behera uzteko momentua dela erabaki dugu. Gure aldetik horixe beraz, hemendik aurrera txapelketa Euskal Dantzarien Biltzarraren esku geratuko da eta beraiek erabakiko dute antolatzen jarraitu eta nola bideratu hemendik aurrerakoa.\nHogeitabost urte hauetan zehar Alkartasunarekin batera txapelketa hau antolatzen lagun izan ditugun guztieei esker ona adierazi nahi diegu. Lehenik eta behin KUTXAri, guregan izan duen konfidantzarengatik, bere babesik gabe ezin izango genukeelako txapelketa antolatu. Eta baita ITXAS MENDI taldeko txistulariei ere txapelketaren 25 urteetan gurekin batera huts egin gabe partehartzeagatik.\nEta azkenik, eskerrak urterik urte, Euskadiko Gipuzkoar Aurresku Txapelketa gauzatzen lagundu diguzuen guztioi: Pasaia herriari eta udalari, Euskal Dantzarien Biltzarrari, komunikabideei, eskulturgileei, eta nola ez, txapelketan parte hartu duzuen aurreskulari guztioi.\nBesterik gabe, laister berriro elkarren berri izango dugulakoan, agurtzen gara:\nDantza taldeko partaide guztien izenean.\nLehendakaria: Ione Arnaez Barandiaran\nDantza Sueltoarekin gauza bera gertatuko da, Denak berdin, Hortik al daude bizkaitar batzuk baina ....


Maroko | Lander Arbelaitz\nHasiera » Honela etiketaturiko artikuluak: "Maroko"\nPreso saharar bat torturen ondorioz hil dela jakinarazi dute\nPosted in Mendebaldeko Sahara\n22 urteko Abdul Baqi sahararra Kartzela Beltza deitzen dioten El Aaiungo espetxean hil da, jasandako tortura eta tratu txarren ondorioz Saharako Errepublika Arabiar Demokratikoan. Lurralde Okupatuetako eta Diasporako Ministerioak zabaldu du informazioa. Salatu dutenez, azken bi urteetan zortzi saharar hil dira Marokoko kartzeletan. Urte eta erdiko kartzela zigorra ezarri zioten Baqui-ri. Honela azaldu du aipatu iturriak gertatu zena: “Preso sahararrak sistematikoki umiliatzen dituzten...\nMarokoko armadak sahararrak exekutatu zituela frogatu du euskal ikerlari talde batek\nLekukoen hitzak egiaztatzea lortu dute lehen aldiz: Marokoko armadak extrajudizialki sahararrak exekutatu zituen. Lehen bi hobi komunak aurkitu dituzte desertuan, Marokok eraiki duen lotsaren murrutik ez oso urrun. Bertan zortzi pertsonaren hezurrak topatu dituzte, horietatik bi haurrak, eta hauen artean aita-semeak. Euskal Herriko Hegoa erakundea izan da ikerketa aurrera eraman duena, Aranzadi eta EHUrekin batera. Atzo aurkeztu zituzten ikerketaren emaitzak Donostiako San Telmo Museoan, mukuru...\nHil egin da gose greban zen preso saharar bat\nPosted in Estaturik gabeko nazioak, Mendebaldeko Sahara\nMohamed El Burhimi Marokoko Ait Melloul katzelan hil zen atzo astebetez elikagairik hartu gabe egin ostean. Otsailak 20 (O20) mugimenduaren eta Marokoko Ikasleen Batasun Nazionala (UNEM sigla frantsesetan) ikasle sindikatuaren gose grebak marokoar estatuko kartzela askotan zabaldu dira. 22 urte zituen El Burhimik. Epaitegi militar marokoarrak ezarritako 10 urteko kartzela zigorraren aurka abiatu zuen gose greba apirilaren 30ean 22 urteko ekintzaile sahararrak. RASD News informazio gune...\nMendebaldeko Sahara estatu gisa onartzeko eskatu du Suediako parlamentuak\nSuediako parlamentuak Mendebaldeko Sahara estatu gisa “lehenbailehen” onartzeko eskatu dio asteazkenean herrialdeko Gobernuari. Legebiltzarrean Mendebaldeko Sahararen baliabide naturalen lapurretari buruzko konferentzia egin ondoren izan da. Kontserbadoreak agintean dituen Suediako Gobernuak hurrengo egunean ezetz erantzun dio. Fronte Polisarioak Suedian duen ordezkariak legebiltzarraren ekimena txalotu du. “Gainontzeko Europako estatuentzat adibide izatea nahi dugu, pauso...\nbakea euskara errepublikar bobby sands zibila Eskozia erreferenduma erc referendum ipar irlanda donostia katalunia cup herrialde katalanak brasil bds snp Euskal Herria preso mural PKK israel independentzia Maroko europa scotland sahara escocia stormont adams desobedientzia ira askegunea ciu egunerokoa palestina kurdistan UVF euskal herria loialista belfast maputxe irlanda iparraldea derry independentismoa


Patxi Lopez | EAEko hauteskunde autonomikoak| EITB Hauteskunde Autonomikoak\nEusko Jaurlaritzako lehen lehendakari sozialista da Patxi Lopez (Portugalete, 1959), Trantsizioaren ondorengo lehen Euskal Kontseiluko presidente izan zen “Ramon Rubial buruzagi sozialista historikoa ahaztu barik”, berak beti gogora ekartzen duen moduan. 2009. urtean Lehendakaritzara heldu zen, PPren babesari esker.\nMusika, argazkilaritza eta Athletic oso gogoko dituela dio Patxi Lopezek. Gaztetik, politika gaietan murgilduta egon zen ( Eduardo Lopez Albizu ‘Lalo’ sozialista da Patxiren aita). 16 urterekin Euskadiko Gazte Sozialisteetako kide bihurtu zen eta, bi urte beranduago, PSEko afiliatua. Begoña Gil buruzagi sozialistarekin ezkonduta dago.\nEHUn Injinerutza Industriala ikasketak hasi zituen baina, 28 urte zituela, karrera utzi eta Madrilgo Kongresura joan zen: Bertako diputaturik gazteena izan zen, Jose Luis Rodriguez Zapateroren atzetik. 2002. Urtetik PSEko idazkari orokorra da, eta PSOEko Batzorde Federaleko kidea.\nUrriaren 21ean hauteskunde autonomikoak aurreratu ondoren, “elkarrizketa eta akordio garai berri bati” ateak zabaldu dizkio. Gauzak behar bezala egin dituela sinetsita amaituko du agintea: “gure konpromisoak bete ditugu”. Balantzea egiteko garaian, ez du zalantzarik: Euskadin terrorismoari azkena eman diogula esan dezaket”.\nLopezek ez du argitu bere etorkizun politikoa Jaurlaritzako aulkian berriro jesartzen ez bada. Datozen hauteskunde orokorretan sozialistenhautagaitza gidatzeko primarietan parte har dezakeela esan da hainbat komunikabideetan. Alderdiarenazken Kongresuak Harreman Politikoen arduradun izendatu zuen, eta Rubalcabaren ondoraeraman du ardura horrek.\nPatxi Lopez Twitterren\nAita Mari erreskate ontzia Italiako Trapani portura iritsi da, erreskatatutako 105 pertsonak barruan dituela


"Txandakako prestakuntzaren aldagai giltzarriak” ikerketaren aurkezpena — IMH\n"Txandakako prestakuntzaren aldagai giltzarriak” ikerketaren aurkezpena\n"Txandakako prestakuntzaren aldagai giltzarriak” ikerketaren aurkezpena Lanbide-Hobetuzen finantzatutako ikerketa aurkezteko jardunaldiaren ondorioak https://www.imh.eus/eu/albisteak/txandakako-prestakuntzaren-aldagai-giltzarriak201d-ikerketaren-aurkezpena https://www.imh.eus/eu/albisteak/txandakako-prestakuntzaren-aldagai-giltzarriak201d-ikerketaren-aurkezpena/@@download/image/image.jpeg\nLanbide-Hobetuzen finantzatutako ikerketa aurkezteko jardunaldiaren ondorioak\nIMHk antolatutako “Txandakako prestakuntzaren aldagai giltzarriak” ikerketa aurkezteko jardunaldia arrapala egokia izan da ikasturte berriaren abiatzarentzat, non txandakatze edo prestakuntza duala lehen urratsak ematen ari den epe erdiko aurreikuspen onekin.\nIkerkertak zuzeneko ezarpena izan du HEZIBI proiektuarentzat, proiektu honetan ikerketaren fitxak erabiliko baitituzte tutoreek Eusko Jaurlaritzak martxan jarri duen txandakatze eredu berri honetan (ikusi albistea)\nJardunaldiak txandakatze esparruko lehen mailako parte hartzaileak izan ditu: Lille-Formasup, Lleida eta Hamburgoko unibertsitateak, alegia. Eta hauekin, IMHren Txandakako Ingeniaritza aurkeztu da, kasu arrakastatsu bezala, zeinek 16 promozio prestatu ditu Franziako eredu egokituarekin, eta aurtengo irailean “Prozesu eta Produktuen Berrikuntza Ingeniaritza” gradu berria abiatu duen.\nInstituzioen ordezkaritza garrantzitsua izan dugu ere, proposatzen duten aurkezpen bikainekin. Gemma Zabaleta Enplegu Sailburuak IMHrekiko aitortza hunkigarria izan zuen; Carlos Crespo Lanbide Heziketako Sailburuordeak txandakatzeari eta HEZIBIri buruzko aurkezpen apartekoa egin zuen; eta Pedro Sanchez Enpleguko Zuzendariak jardunaldiaren laburpen bikaina egin zuen.\nEnpresa eta erakundeetako ordezkaritza esanguratsuak ere baieztatzen digu alternantzia/ prestakuntza duala hartzen ari den indarra gure erkidegoan eta baita estatuan ere.\nIkerketa "Txandakako prestakuntzaren aldagai giltzarriak"... (pdf-n gaztelaniaz dago)\nJardunaldiari eta hitzaldiei buruzko informazioa eskatzeko sartu hemen..\nJardunaldia Incres Innova, Adegi eta Lilleko Unibertsitatearekin elkarnean egin da, Lanbide-Hobetuzek lagunduta.


Argazki eta poesia erakusketa zuzeneko musikarekin Alkizako Ur Mara museoan | El Diario Vasco\nMúsicaArgazki eta poesia erakusketa zuzeneko musikarekin Alkizako Ur Mara museoan\nArgazki eta poesia erakusketa zuzeneko musikarekin Alkizako Ur Mara museoan\nUr mara museoa, Alkizan. / Jose Mari Lopez / DV\nMiren Aranburu eta Jean Louis Hargous-en kontzertuak Ihintza-Chloê Hargous argazkilariak Juan Kruz Igerabideren poemen laguntzaz osaturiko erakusketa girotuko du uztailaren 27an\nEL DIARIO VASCO Jueves, 25 julio 2019, 13:03\nUztailaren 27an, larunbata, 19:00etan, Miren Aranburu eta Jean Louis Hargous musikariek Ihintza-Chloê argazkilariak Juan Kruz Igerabideren poemekin egindako erakusketa girotuko dute Alkizako Ur mara museoan.\nUr mara gaur egungo artea, natura eta etnografiaren topaleku izan nahi duen museoa da. Bertako basoaz estalia (pagoak, haritzak, lizarrak...) malda baten kokatuta dago, karobi zahar bat eta ondoko harrobi txikiaren alboan kokaturik dagoena. Tartean auditorio natural bat. Bidean aurrera Thoreau-ri eskainitako gune bat, eskultura sorta bat belazean eta «Negutegia»; aktibitate ezberdinetarako sortutako eraikina halaber erakusketa, kontzertuak eta tailerrak egiteko gunea. Papera egiteko zeinbait landarez osatutako baratze eta txoko natural bat ere aurkituko dugu.\nMiren Aranburu eta Jean Louis Hargous 1996 urtean hasi ziren elkarlanean, Miren Aranburu Ensemble proiektuaren baitan. Bateria, pianoa eta kontrabaxua bateratzen dituzte musikariek, jazz garaikidearen hizkuntza, inprobisazioa eta euskarazko musika uztartzen dituztelarik.\nUrte berean kaleratu zuten lehengo lana, 'Etorkizunaren memoria'. 2002 urtean Errabal euskarazko jazz zigilua aurkeztu zuten; harekin kaleratu zuten 'Gorri isila', kantu propioak bertsioekin nahasten dituena.\nIhintza-Chloè Hargous argazkilariaren lanak disziplina artistiko ezberdinak lotzen ditu: argazkilaritza, margolaritza, diseinua eta ikus-entzunezkoak. Ihintza-Chloè-ren lana webgune honetan ikus daiteke.\nJuan Kruz Igerabide euskal idazlea da, literaturaren alor ugari jorratu dituena, Haur eta Gazte Literaturan batik bat. Sari garrantzitsuak jaso ditu: besteak beste, Haur eta Gazte Literaturako Euskadi Saria 1999an, eta Espainiako Kritika Saria birritan, 1994an eta 2003an.


Moloka'i Hawaiiko Uharte Naturala da\nAmeriketako Estatu Batuak Hawaii Maui\nMoloka'i Hawaiiko uharteetako bosgarren handiena da, 260 kilometro karratuko azalera duena. Molokai 38 mila luze eta 10 mila zabal da. Moloka'i "Lagunarteko uhartea" deitzen diogu.\nBiztanleria eta hiribildu nagusiak\n2010eko US erroldaren arabera, Molokai biztanleria 7.345 zen. Biztanleriaren ia% 40 oihanaren jaitsiera da, beraz, bere goitizena, "The Hawaiian Island".\n2.500 uharteko biztanleek% 50 baino gehiago dituzte hawaiar odoletik. Filipino hurrengo etnia handiena da.\nKaunakakai (3.255 biztanle), Kualapuu (2.027 biztanle) eta Maunaloa Aldea (376 biztanle).\nIndustria nagusiak turismoa, abeltzaintza eta nekazaritza dibertsifikatua dira.\nMoloka'i aireportua edo Ho'olehua aireportua uhartearen erdian dago eta Hawaiian Airlines, Makani Kai Air eta Mokulele Airlines konpainiarena da.\nKalaupapa aireportua Kalaupapa penintsulan dago kokatuta, Kalaupapa komunitatearen bi kilometro iparraldean. Hegazkin komertzial eta txikien hegazkin txikiak hornitzen ditu, Hansen gaixoen gaixoen eta Parke Historiko Nazionaleko langileen hornidura baita eguneko kopuru mugatua.\nMoloka'i hainbat klima-gune ditu. East Moloka'i tropikal trinko eta mendiko ibarretako fresko eta beroa da. West eta Central Moloka'i beroagoak dira West Moloka'i kostaldeko eremuetan lehorrena.\nArratsaldez batez besteko neguko tenperatura Kaunakakai inguruan dago 77 ° F-ko abenduaren eta urtarrileko hilabete hotzenetan. Hilabete beroenak abuztuan eta irailean 85 ° F batez bestekoak dira.\nKaunakakai urteko batez besteko prezipitazioa 29 hazbetekoa da.\nMiles de Shoreline - 106 kilometro lineal.\nHondartza kopurua - 34 baina 6 bakarrik jotzen dira.\nBakarrik hiru hondartza ditu instalazio publikoak.\nParkeak - Hiriburu parke bat dago, Pala'au State Park; 13 eskualdeetako parkeak eta komunitate zentroak; eta Parke Historiko Nazional bat, Kalaupapa Parke Historiko Nazionala.\nHighest Peak - Kamakou (4.961 itsas mailatik gorako oinak)\nBisitariak, Ostatuak eta Atrakzio Popularrak\nUrtero bisitari kopurua: gutxi gorabehera. 75.000\nPrincipal Arloak - West Moloka'i, resort gune nagusiak Kaluakoi Resort eta Maunaloa Town (biak gaur egun itxita); Molokai erdian, Kaunakakai; eta Ekialde Hurbileko hainbat ohe eta gosaria hideaways, oporrak, alokairuak eta condominiums daude.\nHotelak / Resort kopurua - 1\nOporretako alokairuen kopurua - 36\nOpor Etxebizitzen / Etxeen kopurua - 19\nBed & Breakfast ostatu kopurua - 3\nBisitarientzako Erakargarritasunik Onena - Kalaupapa National Historical Park, Hālawa Valley, Papohaku Beach & Park, eta Moloka'i Museum & Cultural Center.\nKalaupapa Parke Historiko Nazionala\n1980. urtean, Jimmy Carter presidenteak Molokaiako Kalaupapa National Park Historikoan ezarri zuen 96-565 Lege Publikoa sinatu zuen.\nGaur egun, bidaiariek Kalaupapa penintsula bisitatu dezakete, Hansen gaixotasuna (leprosoa) pairatzen duten pazienteak 100 urte baino gehiago igaro baitziren. Gaur egun dozena bat paziente baino gutxiago hautatzen dira penintsulan bizi.\nBira bat emango dizu leper kolonia ohia buruz. Moloka'i erbesteratuen borrokaren eta sufrimenduen istorioak entzungo dituzu.\nDenbora igaro ahala, Hawaiiko estiloko bizitza zaharrei esker, familiarekin, arrantzarekin eta lagunekin festaz arduratzen da.\nTenisa uhartearen inguruan hainbat lekutan dago erabilgarri. Uretako kirol zaletuek bela, kayak, snorkeling surf, azala urpekaritza eta kirol-arrantza barne hartzeko aukeren arbel osoa aurkituko dute. Arakatu Molokai "pasealekua" zaldiz edo mendiko bizikletaz, edo tokiko gida gidatu pertsonalizatuak gidatuak.\nMoloka'i senderismo paradisu da. Mendiak, haranak eta itsasbazterreko ibilbideak daude aukeran, ikuspegi panoramiko ikusgarriak dituzten ibilbideekin, gune historikoekin eta baso-baso isolatuekin.\nMoloka'i bederatzi zuloko ikastaro bat da, "Upcountry" izenekoa, "Kauluwai Berdeen" deitutakoa edo Ironwoods Golf Course izenez ezagutzen dena. Besteak, 18 zuloko ikastaro bat, mendebaldeko kostaldean zehar, Kaluako'i Golf Ikastaroa (gaur egun itxita).\nGauza gehiago egin nahi izanez gero, begiratu gure eginbidea Moloka'i doan .\nThings to Do Free on Molokai\nThe Secret Garden Tour: Maui The Best Of\nMaui zoragarria: janaria, txangoak eta bainuetxeak\nFlea merkatuak, nekazariak merkatuak eta artisautza azokak Maui-n\nHaleakalā Parke Nazionaleko Goi Bilera\nScottsdale-n golfean jolastea ezinbestekoa da?\nHoustoneko jatetxe eta jatetxe ekologikorik onenak\nAmaren Eguna Las Vegas-eko jatetxeetan\nTour de Colmar en Alsacia, Francia\nBenetako sukaldaritza aurkitzea Zure Louisiana Road Trip-en\nEski-estazioak egin ditzazun gauza dibertigarriak Eskiatzen ez badituzu ere\nMontrealeko Kanadako Egunean eta Kanpoan itxita dago: 2017ko uztailaren 1ean\nNola ezkontzeko lizentzia lortu Los Angelesen\nAustraliako 3 Australiako tren eszeniko ederrenetako ibilbideak\nNola aire konpainia tasak Sidestep eta mantendu Bidaia kostuak behera\nDunguaire gaztelua, Irlanda


HAMMER OF THOR Menorca erosi batetik 39€\nHammer of Thor Menorca\nTanta Hammer of Thor potentzia erosi Menorca\nLortzeko Hammer of Thor Menorca, behar duzu:\nNon erosi Menorca Hammer of Thor\nSartu ordena formularioa zure izena eta telefono onena lortzeko stimulator gizonezko potentzia. Hammer of Thor Menorca prezio murriztua. Itxaron, deitu aholkularia zure eskaera tanta Hammer of ThorKudeatzailea, deitu ahal izango duzu laster. Zure eskaera jaso ondoren, gai izango duzu ordaindu Menorca.\nA Menorca nabarituko Hammer of Thor ez bakarrik indartzen gizontasunaren, baina, era berean, positiboki eragiten du gorputz osoa. Duzu indartsuagoa izango da osasuna, moods igoko da eta izango da indarrean proiektu berriak. Eta esker guztiak ez erabat kaltegarriak tresna Hammer of Thortype zein da eskuragarri prezio merkean Internet bidez.\nNon erosi tanta Hammer of Thor Menorca\nBehar izanez gero Hammer of Thor at errealista bat prezioa Menorca (Espainia), bete behar duzu eskaera orria zure izena eta telefono zenbakia eta barruan ordu izango duzu, deitu Kudeatzaile aholkularitza erosteko eskakizunak Hammer of Thor. Eskuratu ahal izango duzu, entrega batetik courier edo jasotzea postetxean. Bidalketa kostua Hammer of Thor postariak zure helbidea desberdina izango da beste hiri Espainian, jakin prezioa aholkulari bat sortu ondoren ordena tanta Hammer of Thor potentzia web-orri ofiziala.\nHammer of Thor Las Palmas de Gran Canaria Hammer of Thor Murtzian\nSan Juan wort gizonak: eragin potentzia, nola edan hobetzeko muntaketa\nPhytotherapy konplexuak tratatzeko ED erabili ahal izango da. Belar batzuk laguntza hobetzeko eragina botika eta kontserbadorea tratamendua, Oro har. Adibidez, San Juan wort oso erabilgarria da gizonentzat.\nOrdena Menorca Hammer of Thor


Kapitainak hitza bete zuen, iturrian bainua hartuta ospatu zuen igoera 'Manzano'-k - Arrasate - Goiena.eus\nKapitainak hitza bete zuen, iturrian bainua hartuta ospatu zuen igoera 'Manzano'-k\nXabi Urzelai 2016-05-29 10:39\nAtzoko kronikan aurreikusi moduan, Mondrak kategoriaz igo izanaren ospakizunek luze jo zuten. Mojategiko berdegunea atzean utzi eta Arrasateko kaleetan –eta tabernetan– jarraitu zuten ospakizunekin. Lehenengo geldialdia Otolara Lizentziatuko iturrian, hor Mondrako kapitain Ander Ruiz de Azuak bazuelako zeregin bat.\nHain zuzen, promesa bete zuen Ruiz de Azuak, igoera iturrian bainua hartuta ospatuko zuela adierazi baitzien taldekideei. Esan eta egin. Dagoeneko ohitura bilakatu da herrian zer ospatua dagoenean iturrira gerturatzea, eta bertan bainua hartzea. Herritar askok gogoan dute duela hamarkada batzuk orduko alkate Txiron-ek eta zenbat zinegotzik hauteskundeetan lortutako emaitza onak bertan ospatu zituztela, eta Zaldibarko Txapelketako hainbat txapeldunek ere iturrian bainua hartuta ospatu izan dute balentria.\nAzken bainua, baina, Mondrarekin denetariko egoerak –igoerak eta jaitsierak– bizitzea tokatu zaion Manzano-rena izan da, taldekideek "Mondra gu gara!" abesten zuten bitartean urperatu zen Arrasateko atezaina, egoera txarretan ere amore eman barik taldean jarraitzea erabaki izan duena: "Lortu dut taldeaz igotzea, orain neskalaguna topatzea geratzen zait".